Semberono Buka Pintu Sehingga ‘Rider’ Jatuh, Tindakan Axia Ini Buat Netizen Berang

Sudah menjadi tanggungjawab setiap pengguna jalan raya dalam memastikan orang ramai berada dalam keadaan selamat. Mengambil langkah berjaga-jaga atau berhati-hati terlebih dahulu sebelum bertindak antara amalan yang perlu dilakukan setiap pengguna jalan raya dalam mengurangkan risiko kemalangan.

Dalam pada itu, perkara sebaliknya berlaku baru-baru ini apabila tular sebuah video yang dikongsikan TikTok @utusantvofficial melihatkan tindakan pemandu Perodua Axia yang menjadi punca kemalangan hanya kerana membuka pintu kereta.

Berdasarkan video, dapat dilihat Perodua Axia yang berhenti di tepi jalan ini secara semborono membuka pintu sekaligus membuatkan pintu kereta tersebut terkena seorang rider lalu rebah.

Kalau laju mahu terbang rider tu. Lokasi di Jalan Kampung Sireh, Kota Bharu | 13 JUL 2022 | Yu KH. #beritaditiktok #fyp #TrendingNewsMalaysia

♬ Car Sound – Instrumental – Amino Beats

Lebih mengeruhkan keadaan, menerusi video ringkas yang dimuat naik, dapat dilihat orang ramai yang mulai melihat dan membantu rider berkenaan manakala pemandu tersebut tidak turun daripada kenderaan. Berikut merupakan respon netizen menerusi insiden yang berlaku.

Meskipun tidak berlaku sebarang kecederaan serius, diharap situasi seperti ini tidak lagi berulang kerana mampu membahayakan penunggang motosikal yang lain.

Tular pada minggu lalu apabila Ikon Permotoran Anak Muda membalas respon netizen dilabel sebagai rempit TikTok.

‘Jumpa Di Highway’ – Ikon Permotoran Anak Muda Balas Respon Netizen Selepas Dilabel Rempit TikTok

Cemas Dan Merisaukan, Netizen Kongsi Pengalaman Gajah Buat ‘Spotcheck’ Semasa Pulang Ke Kampung


‘Semoga Allah Permudahkan Segala Urusan’ – Da’i Syed Sah Bergelar Tunang Hana Ismail

Pendakwah bebas dan kontroversi, Da’i Syed sah menjadi tunangan pengacara televisyen Al Hijrah, Hana Ismail.

Salah seorang tetamu dalam majlis tersebut, pelakon, Datin Seri Umie Aida berkongsi berita gembira itu menerusi Instagram miliknya.

Menerusi video dan gambar di Instagram Umie Aida itu, dia berkongsikan kemeriahan semasa majlis itu berlangsung yang dihadiri oleh rakan dan keluarga terdekat.

Dalam pada itu, Da’i Syed turut berkongsikan gambar dengan kapsyen Instagram storynya agar semuanya dipermudahkan untuk dirinya dan tunangannya, Hana Ismail.

Menjengah ke ruangan komen Instagram Hana, rata-rata warganet mengucapkan tahniah dengan pertunangannya bersama Da’i Syed itu.

Da’i Syed sebelum ini pernah memaklumkan dia sedang mengenali hati budi Hana dan bersedia untuk menamatkan zaman bujangnya.


‘Semoga Awak Cepat Keluar’ – Iklan Komik Eco Shop Sempena Raya Cuit Hati Netizen

Nama Eco Shop cukup sinonim dengan nama ‘kedai saka’ dalam kalangan rakyat Malaysia. Mana tidak, apabila masuk ke Eco Shop seolah-olah anda tidak jumpa jalan keluar disebabkan banyak benda nak borong.

Terbaharu, Eco Shop telah tampil dengan kelainan apabila meletakkan lukisan komik berkaitan situasi suami isteri ke Eco Shop. Pastinya, iklan di billboard ini tidak ‘cliche’ dan akan menghiburkan para pengguna lebuh raya.

A post shared by eco-shop Malaysia (@ecoshop_my)

Perkongsian tersebut mendapat perhatian orang ramai dan rata-rata netizen berasa terhibur melihat komik yang berkisahkan ‘realiti’ apabila pergi ke Eco Shop.

Malah, ada juga netizen mengatakan sudah melihat komik pada billboard di lebuh raya ELITE antara putra Height – Saujana Putra. Bukan itu sahaja, rata-rata netizen juga memuji Eco Shop kerana kreatif dalam memasarkan jenamanya agar lebih dikenali ramai.

Malah, segelintir netizen juga mengatakan bahawa jika tersangkut dalam kesesakan lalu lintas apabila mahu pulang beraya nanti pasti tidak akan bosan membaca komik yang diiklankan di lebuh raya tersebut.

Tidak hanya itu, para netizen turut bangga hasil lukisan pelukis mfafairuz diletakkan di billboard dan memuji karyanya itu. Rata-rata netizen juga berasa bangga dengan pencapaian pelukis mfafairuz.

Apa kata anda lihat iklan Eco Shop sebelum ini pada pautan di bawah. Pasti anda boleh ‘relate’ dengan diri anda.

‘Sudah Masuk Tidak Jumpa Pintu Keluar’- Iklan Kedai Eco Shop Ini Buat Netizen Terhibur

‘Tiada Common Senses’ – Netizen Kecewa Pengunjung Sepahkan Barangan Sewaktu Membeli Belah


‘Semoga Berkekalan Hingga Akhir Hayat’ – Netizen Gembira Lihat Shuk Sahar Tunai Umrah Bersama Rossa Sera

Sejak kebelakangan ini, nama pelawak Shuk Sahar sepi di dunia hiburan disebabkan kontroversi tentang krisis rumah tangga dan isu curang dengan isterinya dahulu.

Susulan perkara itu, ramai netizen mengecamnya dan Hot FM turut menamatkan kontraknya pada Februari tahun lalu. Terbaharu, Shuk atau nama sebenarnya Mohammmad Shukri Mohamed Sahar sekali lagi telah menarik perhatian orang ramai apabila berkongsi foto bersama bekas isteri, Rossa Sera di Instagram miliknya.

A post shared by 𝐒𝐡𝐮𝐤 𝐒𝐚𝐡𝐚𝐫 (@shuk_sahar)

Menerusi perkongsian itu, kelihatan Shuk dan Rossa Sera sedang berada di Mekkah bagi menunaikan ibadah umrah bersama. Bahkan, Rossa Sera turut memuat naik rakaman video di akaun TikTok yang menampilkan Shuk di dalam video tersebut seolah-olah memaklumkan mereka sudah kembali berdamai.

Doakan kami berdua💜 #fyp #rossasera #shuksahar

♬ Ojo Dibandingke Steve Wuaten Remix 2022 – stevewuaten_

Menurut video TikToknya itu, dia berharap orang ramai mendoakan mereka supaya dapat umrah mabrur dan dapat memperbaiki diri.

Menjengah ke ruangan komen, rata-rata netizen memuji sikap Shuk kerana tidak ego dan para netizen juga mendoakan supaya Shuk benar-benar berubah menjadi lebih baik kali ini serta status hubungan mereka menjadi persoalan.

Untuk makluman, Shuk dan isterinya pernah menggemparkan industri hiburan tanahair kerana kecurangan Shuk dengan beberapa siri yang mengalahkan siri di Netflix.


‘Semoga Cepat Sembuh’ – Keadaan Zamani Yang Makin Bongkok Raih Simpati Netizen

Sebelum ini, penyanyi terkenal, Zamani Slam mengakui masalah tulang belakang melengkung atau skoliosis yang dihidapinya sejak dua tahun lalu kini semakin serius.

Difahamkan, Zamani juga sedang mendapatkan khidmat rawatan tradisional sebagai ikhtiar untuk merawat masalah tulang belakangnya yang semakin membengkok.

Terbaharu, seorang pengguna TikTok @annasoffiya telah memuat naik video memaparkan Zamani sedang membuat persembahan di Bangi Avenue Convention Center (BACC).

♬ original sound – Anna Soffia – Anna Soffia

Menerusi perkongsian video tersebut, dapat dilihat keadaan terkini Zamani dimana keadaan fizikal Zamani terlihat berubah disebabkan skiliosis. Akan tetapi, ia tidak menjadi penghalang untuk Zamani menyanyi dengan baik sekaligus menghiburkan para tetamu yang ada.

Video tersebut mendapat perhatian orang ramai dan rata-rata netizen berasa terkejut melihat keadaan terkini Zamani. Para netizen turut mendoakan agar Zamani kembali sihat dan tulang belakangnya akan menunjukkan perkembangan positif.

No matter what the legend still cannot be replace. https://t.co/v3WpT2n94Y

semoga cepat sembuh 😭🤲🏼 my favourite singer, lagu semua sedap2 🥺 https://t.co/dhOps8hLeI

Bukan itu sahaja, rata-rata netizen turut memuji suara Zamani yang merdu sama seperti dahulu walaupun sakit dan kagum dengannya kerana masih kuat untuk menghiburkan peminat.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Dakwa Tidak Ada ‘Agreement’ Punca PA Baharu DSV Gaji RM10,000 Tolak Untuk Bekerjasama

‘Patut Duduk Rumah’- Netizen Kecam Wanita Hamil Terjatuh Ketika Mahu Sertai Cabaran YouTuber Bernilai RM10,000

‘Tiada Common Senses’ – Netizen Kecewa Pengunjung Sepahkan Barangan Sewaktu Membeli Belah


AirAsia X Tawar Penerbangan Terus Ke Jeju Serendah RM199

AirAsia X kini memperkenalkan “Hawaii Of South Korea”, Jeju sebagai destinasi penerbangan terbarunya. Sempena pembukaan laluan baru ini, AirAsia X menawarkan harga penerbangan langsung dari Kuala Lumpur (KL) ke Jeju (CJU) pada harga bermula serendah RM199 sehala.

Promosi istimewa tambang termasuk semua dari RM199 bagi tempat duduk ekonomi dan RM899 sehala bagi tempat duduk Premium Flatbed ini akan bermula dari 10 sehingga 15 Oktober 2017 bagi tempoh perjalanan dari 12 Disember 2017 sehingga 25 Mac 2018, tersedia untuk tempahan di airasia.com.

Pulau Jeju, juga dikenali sebagai destinasi pilihan bagi pengambaran drama bersiri korea adalah sebuah pulau gunung berapi yang indah yang terletak 64 kilometer di selatan Semenanjung Korea.

Ia adalah pulau percutian yang paling popular di negara ini, dengan lebih daripada 70% pengunjung menjadi pelancong domestik ke Pulau yang telah dikenali sebagai “Hawaii Korea Selatan.”

Pulau Jeju turut mempunyai Tapak Warisan Dunia UNESCO Pulau Vulkanik Jeju dan Tiub Lava yang termasuk Gunung Halla, gunung tertinggi di Korea Selatan serta tiub lava Geomunoreum yang merupakan gunung berapi tidak aktif dan landskap dramatik kon batuan volkanik Seongsan Ilchulbong.

Antara tarikan lain termasuk Jeju Olle Trail yang indah, air terjun Cheonjiyeon yang menakjubkan, pantai Hyeopjae dan banyak muzium bertema khas, menjadikan Pulau Jeju sebagai destinasi untuk semua peringkat umur sepanjang tahun.


Sempadan Antara Negara-Negara Eropah Yang ‘Simple’

Pernah tak anda terfikir bagaimana rupa sempadan antara negara-negara di Eropah? Sejak Perjanjian Schengen pada 1985, perjalanan untuk bergerak dari satu negara ke negara Eropah yang lain menjadi lebih mudah. Jurugambar dari Holland, Valerio VIncezo merentas Eropah untuk siri gambar beliau,‘Borderline, The Frontiers Of Peace’.

The Schengen Area adalah satu kawasan yang terdiri dari 26 negara Eropah, di mana negara-negara ini bersetuju untuk menghapuskan passport dan kawalan di sempadan negara mereka. Dengan perjanjian ini, rakyat Eropah bebas untuk mengembara di sepanjang sempadan-sempadan negara Eropah yang bersentuhan.

Disebabkan tiada sempadan yang ketat di antara negara-negara ini, ia memudahkan pelarian perang untuk merentasi Eropah tanpa disedari oleh pihak berkuasa terutamanya pelarian dari negara bergolak seperti Syria. Apa pandangan anda tentang sempadan-sempadan ini?


Sempadan Malaysia, Singapura Akan Dibuka Tidak Lama Lagi?

Menteri Kesihatan Khairy Jamaluddin dilaporkan sedang berbincang dengan rakan sejawatnya dari Singapura Ong Ye Kung mengenai pembukaan kembali sempadan dua negara yang ditutup sejak wabak COVID-19 melanda rantau ini, kata Menteri Luar Negeri Saifuddin Abdullah dalam ucapan penggulungan di Dewan Rakyat semalam.

Memetik laporan Free Malaysia Today, Saifuddin berkata bahawa dia berharap perbincangan yang berlangsung di antara Malaysia dan Singapura akan mencapai kata putus yang positif. Dia turut menambah jika cadangan ini diterima, Malaysia juga bercadang untuk membuka semula sempadan Malaysia dengan negara-negara lain, seperti Thailand.

Tambah Saifuddin lagi, disebabkan situasi COVID-19 di kedua-dua negara masih belum baik sepenuhnya, Malaysia dan Singapura akan terus melaksanakan peraturan kesihatan yang ketat bagi pergerakan rentas sempadan.

“Meskipun kadar vaksinasi bagi kedua-dua negara sudah mencapai lebih kurang 80 peratus, pembukaan semula sempadan melibatkan pelbagai pihak dan faktor-faktor penting lain untuk dipertimbangkan.

“Namun demikian, menjadi keutamaan kerajaan untuk terus berunding dengan Singapura berkenaan pembukaan semula sempadan secara beransur-ansur bergantung kepada situasi kesihatan semasa ini termasuk cadangan pergerakan rentas sempadan secara harian (DCA),” tambah beliau.

Melalui laporan Media Corp, Kerajaan Negeri Johor mengusulkan skim Daily Commuting Arrangement (DCA) yang bakal memudahkan 30,000 pelawat setiap hari antara Malaysia dan Singapura. Kedua-dua negara boleh mengeluarkan pas perjalanan setiap 10 hari dan pelawat boleh menggunakan pas tersebut untuk melakukan perjalanan rentas sempadan sekitar tiga kali sepanjang tempoh tersebut.

Namun Saifuddin berkata, skim yang bakal memberi manfaat meluas kepada pelajar dan juga rakyat Malaysia yang bekerja di Singapura ini masih lagi “diperingkat saranan” dan “banyak lagi perkara yang perlu diperhalusi sebelum ia boleh dilaksanakan”.

Dalam perkembangan yang lain pula, Saifuddin berkata bahawa pemilihan Kalimantan Timur sebagai ibu kota baharu untuk Indonesia menggantikan Jakarta mampu menyumbang kepada ekonomi tempatan terutamanya mereka yang berada di Sabah dan Sarawak.

Katanya, penempatan semula itu juga diharapkan dapat membuka banyak peluang bagi pelabur Malaysia di Kalimantan Timur kerana pemaju hartanah Malaysia akan mengambil bahagian dalam projek pembangunan ibu kota.

Terdapat 21 sempadan di seluruh dunia yang membolehkan anda melangkau dengan hanya menggunakan kaki. Klik pautan di bawah untuk membaca lebih lanjut.

21 Sempadan Negara Yang Boleh Dilangkau Hanya Dengan Selangkah Kaki

Bakal Jadi Kenangan, Netizen Kongsi Detik Pembukaan Kembali Sempadan Selangor-Perak

Lihat Detik Bersejarah Kim Jong-un Melintasi Sempadan Korea Selatan


Sempat Atau Tidak Pia Pulang Beraya Di Kampung Raya Ini?

Tahun lepas, Pia tidak sempat beraya di kampung kerana terlalu busy dengan kerja. Tapi, tahun ini emak Pia awal-awal lagi sudah telefon mahu Pia pulang beraya.

Pia pun dah excited mahu pulang beraya di Alor Setar. Tetapi dia ada satu masalah dan mahu bantuan daripada anda! Anda sudah ready?

Selalunya, iklan-iklan raya ini mesti bertemakan kekeluargaan, kasih sayang, hormat menghormati dan berbuat baik sesama manusia. Tapi tahun ini, Fashion Valet memilih konsep lain daripada yang lain untuk iklan rayanya dan ajak anda rasa bersama pengalaman balik beraya bersama Pia!

Kerja anda senang sahaja, bantu Pia buat keputusan dengan pilih pilihan 1 atau pilihan 2 untuk Pia. Kalau anda tidak faham, lihat video ini dahulu.

Anda rasa macam mana cara untuk Pia sampai ke kampung ?

Kalau anda nak tahu kesudahannya, jangan lupa saksikan Jalan Raya di channel YouTube FashionValet dan pilih pilihan jawapan yang anda inginkan untuk pengakhiran cerita jalan raya Pia ini ya?


Sempat Elak Dengan Aksi ‘Drift’, Penunggang Wanita Ini Selamat Daripada Kemalangan

Umum tahu bahawa sukan pemotoran drift sememangnya terkenal dalam kalangan anak muda terutamanya kepada mereka yang ‘gila kereta’. Walaupun begitu keselamatan diri semestinya diutamakan sekiranya anda bergiat aktif dalam sukan kereta drift ini.

Sebaliknya, lain pula kisah drift yang berlaku di Bahau, Negeri Sembilan di mana seorang wanita yang menunggang motosikal sempat melakukan aksi drift di jalan raya demi menyelamatkan dirinya daripada bertembung dengan sebuah kereta di hadapan yang secara tiba-tiba melakukan pusingan U di kawasan yang tidak sepatutnya.

Rakaman tersebut berjaya dirakamkan menerusi dash cam oleh seorang pemandu yang secara tidak sengaja lalu di tempat kejadian. Menerusi halaman Facebook Info Roadblock JPJ/POLIS, kejadian tersebut dilaporkan berlaku pada 26 Disember yang lalu.

Dalam kes ini, kedua-dua penunggang dan pemandu didapati bersalah kerana tidak mengamalkan rutin keselamatan di jalan raya. Si pemandu yang membawa kereta Honda City secara tiba-tiba melakukan pusingan U di pertengahan jalan utama manakala penunggang bersama seorang anaknya pula tidak memakai helmet keselamatan.

Sentiasalah mengikut undang-undang di jalan raya kerana malang tidak berbau. Dalam kes ini, penunggang motosikal terbabit bernasib baik kerana tidak terlibat dalam kemalangan.

Baca juga perkongsian kami mengenai isu-isu tular di media sosial. Klik pautan di bawah untuk membacanya.

Cubaan Netizen ‘Selamatkan’ Suami Miliki Basikal Sama Dengan KJ Ini Boleh Buat Anda Ketawa

Reaksi Tenang ‘Rider’ Ini Jawab Rungutan Dalam Bahasa Inggeris Buat Pelanggan Tidak Jadi Marah

Anggota Polis Ditahan, Disyaki Mabuk Dan Memandu Lawan Arus


Sempat Masak Maggi Dalam Lori Ketika Banjir, Aksi Lelaki Ini Buat Ramai Terhibur

Sejak hujung minggu lalu, laporan media dan perkongsian netizen dipenuhi dengan perkembangan semasa keadaan banjir dalam negara kita. Pelbagai kejadian seperti paras air yang sedang meningkat dan tanah runtuh dilaporkan dan dikongsikan.

Namun antara yang paling mencuit hati sepanjang hujung minggu lalu adalah perkongsian video TikTok oleh seorang pemandu lori yang terperangkap dalam banjir bersama lorinya.

Ia selepas beliau merakam dirinya masih sempat memasak mi segera Maggie walaupun paras air di luar ketika itu sudah berada pada paras yang hampir dengan pintu kenderaannya.

Tambah menghiburkan, beliau juga sempat mengajak anggota bomba yang datang untuk menyelamatkannya (atau melihat keadaannya) menikmati Maggi yang sedang dimasaknya di dalam lori ketika itu.

“Cakk! abang bomba, eh jom lah naik dulu.

“Makan Maggi dulu, lapar tak?” seloroh pemandu lori berkenaan.

mantap👍👍👍🌹🌹🌹 terima Kasih abam bomba datang tgok kita…jap jap jap nk makan meeegi 🤲🤲🤲ya Allah

♬ bunyi asal – kipas lipas – kipas lipas

Perkongsian berkenaan yang mula dimuat naik di aplikasi TikTok kurang 24 jam yang lalu sudah pun mencatat lebih 800,000 tontonan dan telah berjaya membuatkan netizen terhibur dengan telatahnya itu.

Bukan sahaja terhibur dengan telatah santai beliau yang masih sempat memasak Maggi namun rata-rata netizen juga tidak dapat menahan ketawa dengan reaksi anggota bomba berkenaan yang terkejut dengan tindakannya itu.

“Lawak betul la, boleh pula main cak-cak dengan abang bomba. Ulang-ulang tengok ni, haha.

“Sempat lagi masak Maggie,” komen netizen di hantaran berkenaan.

Buat anda yang tertanya-tanya apa kesudahan pemandu lori berkenaan, beliau kini difahamkan telah pun mengikut anggota bomba yang datang menyelamatkannya pada semalam.

Perkara itu dimaklumkan melalui muat naik terbaru yang dikongsikannya di TikTok beberapa jam yang lalu.

“Kena keluar juga dari lori sebab hari sudah nak malam.

“Abam bomba tak bagi duduk dalam lori. Air kemungkinan naik, ya Allah,” maklumnya.

mantap 👍👍👍🌹🌹🌹kena keluar jugak dari lori sebab hari da nak malam abam bomba xbagi duduk dlm lori air kemungkinan naik🤲🤲🤲 ya Allah

♬ original sound – areris_215 – areris_215

Baca juga perkembangan semasa dalam negara yang pernah kami kongsikan sebelum ini melalui pautan-pautan di bawah.

Demi Gambar OOTD, Pengunjung Sanggup Rosakkan Bunga LED Di Perlis

Belum Seminggu Dirasmikan, Pengunjung Jadikan Arca Penyu Di Melaka Sebagai Meja Piknik

Polis Buka Kertas Siasatan Terhadap Restoran Pamer Unsur Komunis


Sempena 11.11, KFC Malaysia Tawar Promosi ‘Beli 1 Percuma 1’ Mulai Esok

Mesti ramai yang berasa sedih apabila Kerajaan memutuskan untuk melanjutkan pelaksanaan Perintah Kawalan Pergerakan Bersyarat (PKPB). Mungkin dengan berita ini akan ‘cheer up’ mood anda.

KFC Malaysia kembali dengan promosi ‘awesome’ untuk anda. Mana tidaknya, KFC menawarkan promosi ‘beli 1 kombo percuma 1 ala carte’ selama 3 hari bermula esok, 9 November hingga 11 November 2020.

Untuk pengetahuan anda, promosi ini sah untuk 3 set iaitu Snack Plate, Zinger Clasic Combo dan 1-PC Rice Combo. Promosi ini boleh ditebus untuk penghantaran dan ‘self-collect’ sahaja.

Anda hanya perlu masukkan kod FREE2PC untuk Snack Plate, FREEZINGER untuk Zinger Classic Combo dan Free1PC untuk 1-PC Rice Combo. Sebelum terlupa, satu transaksi hanya boleh tebus satu kombo dan setiap pengguna dibenarkan menebus sebanyak 3 kali sahaja.

Paling penting, minimum pesanan haruslah RM15 untuk menebus promosi ini. Tunggu apa lagi? Jom belanja keluarga anda KFC dan berjimat!

Tahukah anda tindakan yang perlu dilakukan sekiranya menerima ayam bersaiz kecil di KFC? Klik pautan di bawah untuk ketahui lebih lanjut.

Bekas Pekerja KFC Dedah Tindakan Sekiranya Menerima Ayam Bersaiz Kecil

Dengar Permintaan Pelanggan, KFC Malaysia Kembalikan Menu ‘Loaded Potato Bowl’ Kegemaran Ramai


Sempena 29 Februari, McDonald’s Tawarkan McFlurry Oreo Dengan Harga RM2.90 Sahaja

Tanggal 29 Februari cukup istimewa kerana tarikh ini hanya hadir 4 tahun sekali sahaja. Oleh itu, banyak tawaran yang best untuk anda pada hari ini.

Apa yang menarik perhatian kami adalah McDonald’s Malaysia tawar promosi yang menarik iaitu 2 set ketul ayam McDonald’s, 6 ketul nugget ayam dan aiskrim sundae hanya berharga RM29 sahaja.

Anda juga boleh dapatkan McFlurry Oreo dan minuman terpilih di McCafe dengan harga RM2.90 sahaja. Promosi ini hanya sah hari ini sahaja bermula dari jam 10 pagi keatas dan tersedia di semua restoran McDonald’s Malaysia kecuali Genting Highlands, Langkawi dan lapangan terbang.

Mudah sahaja untuk anda tebus promosi ini, anda hanya perlu menggunakan McD App dan tunjuk di kaunter. Sebelum terlupa, promosi ini tidak boleh ditebus menggunakan McDelivery dan terhad seorang satu penebusan sahaja.

Selain McDonald’s, Starbucks Malaysia juga tawar promosi pada hari ini. Klik pautan di bawah untuk ketahui promosi yang dijalankan Starbucks Malaysia.

Starbucks Malaysia Tawar Promosi RM2.90 Untuk Minuman Kedua Esok

Pedas Sangatkah ‘Ayam Goreng Extra Spicy 3X’ McDonald’s Ini?

‘Oreo Cookies & Cream Pie’ Antara Menu Baharu Diperkenalkan McDonald’s Malaysia


Sempena Black Friday, Ini Barangan ‘Hot Selling’ Untuk Anda Bergaya Sepanjang Masa

Selain jualan hebat 12.12, ‘Black Friday’ yang berlangsung pada hari ini pastinya dinanti-nantikan oleh ramai orang. Mana tidaknya, ia permulaan untuk membeli-belah sempena perayaan Krismas yang bakal menjelang pada 25 Disember nanti.

Sudah pastinya banyak promosi dan diskaun yang lumayan untuk anda rebut pada hari esok. Zalora merupakan gedung membeli-belah bagi anda yang mahu berfesyen dengan harga mampu milik.

Oleh itu, kami mahu kongsikan kepada anda beberapa barangan ‘hot selling’ di Zalora yang anda mungkin berminat untuk dapatkan ia. Jom kita mulakan!

Mungkin ada daripada anda menonton drama Korea, Start Up yang sentiasa ‘trending’ sejak ia ditayangkan. Adakah anda perasan produk kecantikan yang dipakai oleh Seo Dal-mi?

Jika anda mahu memiliki kulit sentiasa segar Seo Dal-mi, mungkin anda boleh cuba Lanegie Double Hydration Set ini. Berminat untuk beli? Klik sahaja di sini.

Drama Hotel Del Luna pernah mencipta fenomena satu ketika dahulu dan kini ditayangkan di saluran TV tempatan. Pelakonnya IU, atau watak dalam drama tersebut iaitu Jang Man-wol pernah memakai Swarovski Symbolic Pendant Necklace.

Lihatlah rekaannya menampilkan bentuk bulan pastinya anda sudah terbayang setiap babak dalam drama tersebut. Memang cantik! Boleh beli dengan klik di sini.

Nampak macam simple, tapi sebenarnya banyak gaya yang anda boleh cipta dengan baju ini. Gayakan sahaja dengan seluar jeans biru, tali pinggang berwarna coklat dan jaket jeans biru. Memang gabungan yang cantik.

Anda juga boleh gayakan dengan skirt bercorak bunga bagi menaikkan seri. Semestinya pilihan yang tepat untuk anda yang gemar gaya simple. Beli sahaja di sini.

Sesuai untuk lelaki yang membawa barang banyak dan rekaannya yang cantik akan membuatkan anda lebih yakin untuk bergambar. Barulah anda tidak ‘tumpang’ barangan anda di beg isteri atau teman wanita anda.

Tunggu apa lagi? Belilah di sini untuk dapatkan beg ini.

Buat anda yang masih tidak tahu mahu beli apa sempena Black Friday, anda boleh pertimbangkan untuk membeli barangan-barangan seperti dinyatakan di atas. Mana tahu nak berikan hadiah buat yang tersayang pun boleh.

Gedung fesyen terbaik mestilah di Zalora kerana semua fesyen ‘up-to-date’ dan bolehlah anda berfesyen tanpa perlu risau dengan harga. Memang berbaloi dan berkualiti.

Sebelum terlupa, Zalora hadir dengan diskaun sehingga 80% untuk barangannya bermula pada 27 November sehingga 1 Disember 2020. Dapatkan promosi tambahan sebanyak 40% dengan menggunakan kupon: BFCM40 dengan perbelanjaan minimum dan kupon: BRANDED40 tanpa perbelanjaan minimum. Jom kita terjah ke laman sesawang Zalora dan check out barang yang anda mahukan!

Klik pautan di bawah untuk ketahui akan ‘Black friday’ yang jarang berlaku.

Apa Itu ‘Black Friday’ Dan Kenapa Ia Jarang Berlaku Di Malaysia


Sempena Hari Kebangsaan Ke-64, Ini 5 Promosi Menarik Untuk Anda Rebut Sekarang

Hari ini, rakyat Malaysia menyambut Hari Kebangsaan ke-64. Walaupun kita masih berdepan wabak pandemik, tetapi sambutan Hari Kebangsaan pada setiap 31 Ogos harus sentiasa diraikan bagi mengenang jasa-jasa dan pengorbanan wira-wira negara.

Sempena Hari Kebangsaan ke-64, kami senaraikan 5 promosi menarik untuk anda garap pada hari ini. Jom mulakan!

A post shared by Starbucks Malaysia (@mystarbucks)

Jenama minuman kopi pilihan ramai orang iaitu Starbucks hadir dengan promosi sebanyak 31% bermula hari ini sehingga 3 September 2021 sempena Hari Merdeka untuk minuman terpilih. Anda dapat menebus diskaun tersebut di semua cawangan Starbucks kecuali di KLIA, KLIA2, Genting Highlands dan Sunway Lagoon.

Texas Chicken pula hadir dengan promosi 2 ketul ayam dengan air hanya berharga RM7.99 dan sah pada hari ini sahaja untuk makan di restoran, bawa pulang dan ‘drive-thru’. Malah, anda juga boleh beli kupon di Shopee hari ini dan menebusnya dari 2 hingga 15 September 2021.

Secret Recipe tawarkan sepotong kek secara percuma dengan pembelian ‘main course’ di SRGO. Promosi ini hanya sah pada 31 Ogos bermula dari 12 tengah hari hingga 5 petang sahaja.

Kali ini, Marrybrown hadir dengan promosi RM6.40 sahaja untuk Nasi Lemak Marrybrown. Setiap pelanggan boleh menebus 3 kali sahaja dan promosi ini sah hanya untuk hari ini.

A post shared by The Coffee Bean & Tea Leaf MY (@coffeebeanmy)

Beli 3 minuman hanya untuk RM31, boleh dikatakan promosi ini agak berbaloi. Promosi ini akan tamat pada 19 September 2021 dan boleh ditebus dengan secara walk-in ke kedai atau pick-up di kedai.

Menarik promosi sempena Hari Kebangsaan ke-64 yang ditawarkan oleh restoran-restoran ini. Jangan lupa untuk rebut peluang keemasan untuk nikmati promosi ini!

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Terkejut Babi Putih ‘Terjah’ Kawasan Rumah, Reaksi Lelaki Ini Selamatkan Diri Curi Perhatian Netizen

‘Anda Akan Menyesal’ – Dihukum Mati, Ketua Yakuza Beri Amaran Kepada Hakim Mahkamah

Di Sebalik Tawa Dan Menghiburkan Netizen, Ini Kisah Perit Yang Terpaksa Ditempuh Baha BHP


Sempena Hari Kebangsaan Ke-64, Selebriti Ini Hasilkan Dan Hidang Makanan Dengan Gaya Kreatif

Hari Kebangsaan negara kita bakal menjelang tidak lama lagi dan sudah pasti rakyat Malaysia juga tidak sabar. Sedar tidak sedar, sudah 64 tahun kita menyambut hari yang bersejarah ini.

Meskipun kita masih dalam musim pandemik, kita masih boleh menyambut Hari Kemerdekaan negara kita dengan cara yang tersendiri . Mesti anda terfikir, bagaimana mahu sambut dengan ‘cara tersendiri’ kan? Jom tengok macam mana kreatifnya artis ini meraikan hari bersejarah negara kita.

Sedapnya tengok macam-macam makanan Malaysia yang terhidang dan dihiaskan menjadi angka 64. Kreatif sungguh! Makanan itu pula semuanya nampak sedap-sedap!

Dari pembuatan di rumah sehinggalah ke kilang yang besar, CSR merupakan sebuah jenama gula yang telah digunakan oleh rakyat Malaysia sejak 5 dekad yang lalu.

Dikenali sebagai pakar gula, mereka menyediakan segalanya dari gula halus, gula merah lembut premium, sehinggalah ke alternatif unik seperti stevia dan gula campuran.

Produk CSR bukan sahaja ada di seluruh Malaysia, malah produk ini juga bakal ke pasaran luar negara tidak lama lagi. Untuk maklumat lanjut mengenai CSR, anda boleh klik sini.

Sementara itu, kami kongsikan beberapa artikel berkaitan Hari Kebangsaan Malaysia pada pautan di bawah ini.

Saya Akur Dengan Jawapan Nenek Tentang Bendera Malaysia Dan Hari Merdeka

Bakal Jadi Kedua Tertinggi Dunia, Lihat Inspirasi Unik Di Sebalik Menara Merdeka 118

Lihat Ini Untuk Tahu Bagaimana Kenderaan Berat Sambut Kemerdekaan, Memang Menarik


100 Buah Buku Menarik Khas Untuk Remaja Yang Nak Jadi Lebih Intelek

Lord Bacon, seorang ahli falsafah Inggeris pernah berkata: “Membaca menjadikan seseorang manusia itu berisi.”

Penyataan Bacon ini memberi pengukuhan kepada kita bahawa membaca adalah budaya yang sangat penting dalam masyarakat terutamanya kepada golongan remaja.

Walaubagaimanapun, hasil kajian Kementerian Penerangan, Komunikasi dan Kebudayaan beberapa tahun lalu mendapati bahawa selepas tamat pengajian atau selepas berusia 21 tahun, purata tabiat membaca remaja Malaysia jatuh daripada 12 buah buku kepada hanya 8 buah buku setahun.

Ini menjadikan remaja kita agak jauh ketinggalan berbanding remaja Australia yang membaca lebih kurang 180 buah buku, India 130 buah buku, Indonesia 94 buah buku, Thailand 56 buah buku dan Brunei 26 buah buku dalam masa setahun.

Fakta ini seolah-olah meletakkan golongan remaja di negara kita malas membaca. Di mana silapnya hingga remaja khususnya mahasiswa mempunyai sikap kurang minat untuk membaca?

Pada saya, membaca adalah pengalaman spiritual yang ajaib. Sebab itu ada manusia-manusia di dunia yang tidak boleh berpisah dengan tabiat membaca buku sehingga akhir hayat mereka.

Kita mungkin pernah membaca kisah John Stewart yang berwasiat mahu dikuburkan bersama-sama koleksi bukunya jika dia meninggal dunia.

Begitu juga kisah Isac Volmer dan Theodore Rinking yang sanggup makan buku lantaran kecintaan mereka terhadap buku.

Anda pernah menonton filem Ada Apa Dengan Cinta?

Filem ini adalah sebuah contoh filem yang baik dalam mengangkat budaya membaca di kalangan remaja. Filem ini bukan sekadar hanya bercerita momen romantis antara Rangga (lakonan Nicholas Saputra) dan Cinta (lakonan Dian Sastrowardoyo), tetapi ia mempunyai tema yang lebih besar daripada itu.

Filem ini sebenarnya mengangkat 2 buah buku sebagai latar cerita iaitu buku ‘Aku’ oleh Chairil Anwar (penyair besar Indonesia sekitar tahun 40-an) dan buku ‘Catatan Seorang Demontran’ oleh Soe Hok Gie(intelektual muda Indonesia).

Untuk fakta, kedua-dua tokoh ini meninggal muda ketika berusia 27 tahun.

Dalam filem ini kita nampak watak Rangga sangat suka membaca buku dan puisi. Berbeza pula halnya dengan watak Cinta yang konvensional seperti kebanyakkan remaja.

Uniknya, Rangga mampu mengubah Cinta untuk mengenali buku, sastera dan puisi. Malahan kita nampak Cinta berubah 360 darjah sehingga mampu menghafal puisi yang indah buat Rangga.

Nampak tak betapa hebatnya kuasa membaca?

Dengan kekuatan puisi dan dunia buku inilah yang menjadikan filem AADC ini sebuah filem yang berbeza dengan filem-filem cinta biasa.

Jelas kita nampak bahawa filem ini mengajak kita mencintai buku dan mengajak remaja supaya nak tak nak, mahu tak mahu, mesti membaca kerana apabila membaca sudah menjadi budaya dalam masyarakat maka proses membumikan tradisi intelektual menjadi mudah kerana kerangka asas iaitu membaca sudah sebati dalam jiwa remaja.

Jika kita melihat kepada tokoh-tokoh besar negara seperti Tun Dr Mahathir Mohamad, beliau amat suka membaca dan tabiat ini sudah bermula sejak beliau kecil lagi.

Beliau yang merupakan Ikon Membaca Kebangsaan, berkata generasi muda yang kini dikelilingi peralatan canggih seperti komputer dan henset tidak mempunyai sebab untuk tidak membaca.

Dalam sebuah forum beliau pernah berkata; ‘Jika anda banyak membaca, otak anda semakin cekap. Apa yang anda bakal capai 3-5 tahun, adalah daripada apa yang anda baca sekarang.’ Kat sini kita nampak betapa pentingnya budaya membaca di kalangan remaja.

Tapi itulah, ada di kalangan remaja yang nak start membaca tapi tak tahu buku apa yang seharusnya anda mula baca. Jangan bimbang. Saya ada solusinya.

Berikut adalah senarai 100 buah buku yang saya cadangkan wajib dibaca oleh anak-anak muda di Malaysia:

1. Kunang Persisir Morten oleh Raiha Bahaudin
2. Naratif Ogonshoto oleh SN Dato Anwar Ridhwan
3. Detektif Indigo oleh Dr Faisal Tehrani
4. Dublin oleh Wan Nor Azriq
5. Pedagogi Bahasa Tertindas oleh ZF Zamir
6. Pei Pan oleh Ramlee Awang Murshid
7. Pecah oleh Khairulnizam Bakeri
8. Rebel oleh Saat Omar
9. Namaku Epal Kuning oleh Roslan Jomel
10. Salju Sakinah oleh Zaid Akhtar
11. Menyirat Nirmala oleh Syed Mohd Zakir
12. Pascasejarah oleh Dr Fahd Razy
13. Ko Kb Ku Kl oleh Fadli Al-Akiti
14. Semua buku Diari Mat Despatch oleh Bahruddin Bekri
15. Semua komik Misi oleh Nazry Salam dan Afiq Salam Feeqry
16. Kacip oleh Firdaus Abdillah Hamzah
17. Momen-Momen oleh Matluthfi
18. Bukan Legasi Lalang oleh Sri Rahayu Mohd Yusop
19. Ayam Patah Kepak oleh Hafizah Iszahanid
20. Amerika oleh Ridhwan Saidi
21. Kasut Biru Rubina oleh Sufian Abas
22. Dari KLCC Ke Tanjung Malim oleh Fdaus Ahmad
23. Serigala Dan Sekuntum Tulip oleh SM Zakir
24. Dunia Papionini oleh Sarah Samsudin
25. Juara oleh SN S. Othman Kelantan
26. Peripeteia Tragedi Yunani oleh Nazim Masnawi
27. Fitrah Kimiawi oleh Rahmat Haroun
28. Pendek Mabuk Gila oleh Ahmad Kamal Abu Bakar
29. 6:20 oleh Siti Jasmina Ibrahim
30. Alien Menchari Chinta oleh Dr Rem Dambul
31. Rojak oleh Amir Muhammad
32. Selamat Datang Ke Malaywood oleh Roslan Jomel
33. Dondang Pembukaan oleh Muhammad Lutfi Ishak
34. Cerpen-Cerpen Underground oleh Saharil Hasrin Sanin
35. Saring Sebelum Mereng oleh Radzi Tajuddin
36. Di Balik Malaysia oleh Dr Farish A.Noor
37. Catatan Latiff Mohidin oleh Catatan Latiff Mohidin
38. Bercakap Dengan Jin oleh Tamar Jalis
39. Tulang-Tulang Berselerakan oleh SN Dato Usman Awang
40. Filsuf Untuk Noob oleh Dayang Sifar
41. Utopia Trauma oleh Rahmat Haron
42. Ranjau Sepanjang Jalan oleh Shahnon Ahmad
43. Saya Pun Melayu oleh Zaid Ibrahim
44. Opera Angkasa oleh Nazri M. Anuar
45. Kotak oleh Ruhani Mat Darin
46. Mengemudi Bahtera Perubahan Minda oleh Dr.Maza
47. Dialog Dengan Sasterawan oleh Kassim Ahmad
48. Perangai Bergantung Pada Diri Sendiri oleh Za’ba
49. Merapat Renggang oleh Penerbitan Obscura
50. Tuhan Bukan Manusia oleh Zharif Zainuddin
51. Di sebalik Dinara oleh Dayang Noor
52. Jibam oleh Ujang
53. Baldatun Thoiyyibatun oleh Pelita Di Dalam Kaca
54. Awek Chuck Taylor oleh Nome Nozwir
55. Emak Rindu Mathanga Erissery oleh Khairul Hakimin Muhammad
56. Tetamu Istimewa oleh Mohd Helmi Ahmad
57. Suatu Hari Nanti Manusia Akan Melupakan Tuhan oleh Fahmi Mustaffa
58. Buku Pseudosciencewatch
59. Pengembaraan Tanah Jepun oleh Azaruddin Paiman
60. Kekasih oleh SN Dato Usman Awang
61. Serangga Di Dalam Kepala oleh Roslan Jomel
62. Penyeberang Sempadan oleh SN Dato Anwar Ridhwan
63. Jesteru Impian Di Jaring oleh Zaid Akhtar
64. Jian oleh Fadli Al-Akiti
65. Rahsia Malam Merdeka oleh Saat Omar
66. Ahli Politik oleh SM Zakir
67. Berkelana Di Belentara Kata oleh Lim Swee Tin
68. Di Dalam Mulutnya Ada Kota oleh Roslan Jomel
69. Jajahan Bonda oleh Md Nizar Parman
70. Di.Ar.Ti oleh Rahmat Haroun
71. Putera Gunung Tahan oleh Ishak Haji Muhammad
72. Merentas Ranjau oleh Pak Abdul Latip
73. Budak Tin oleh Nazrie Haslienie
74. Mencari Locus Standi oleh Nisah Haji Haron
75. Advencer Si Peniup Ney oleh Faisal Tehrani
76. Sajak-Sajak Saleh oleh Saleh Ben Joned
77. Keldai Dan Kitab oleh Azman Hussin
78. 86 oleh Wan Nor Azriq
79. Manikam Kalbu oleh Faisal Tehrani
80. Perempuan Nan Bercinta oleh Faisal Tehrani
81. Suara Dari Dinding Dewan oleh SN A Samad Said
82. Stingarden oleh Sinaganaga Lan Benhussain
83. Leksikon Ledang oleh Nor Azida Ishak, Fadli Al-Akiti
84. Luka Nering oleh Malim Ghozali PK
85. Empangan oleh Zakaria Ali
86. The Lost World oleh Helmi Effendy
87. Tunggul-Tunggul Gerigis oleh Shahnon Ahmad
88. Rimba Jiwa oleh Sri Rahayu
89. Perempuan Politikus Melayu oleh Faisal Tehrani
90. Hikayat Tanah Jauh oleh Zainal Rashid Ahmad
91. Bedar Sukma Bisu oleh Faisal Tehrani
92. Tora Datang Lagi oleh Amirul Bozu
93. Tercipta Dari Tanah oleh SN Dato Anwar Ridhwan
94. Soneta Roda Basikal oleh Wan Nor Azriq
95. Cerita Malaysia Tidak Ke Piala Dunia oleh Lucius Maximus
96. Salina oleh SN A Samad Said
97. Patah Balek oleh Fathi Aris
98. Imam oleh SN Abdullah Hussien
99. Kasino oleh Saifullizan Tahir
100. Seorang Tua Di Kaki Gunung oleh Azizi Hj Abdullah

Ok, saya ucapkan selamat membaca! Saya percaya anda akan kelihatan intelek dengan membaca buku-buku ini. Percayalah!

Baca lagi: Ramai Mengadu Sukar Dapatkan Buku Sejarah Tulisan Saya Dan Temui Ini Sewaktu Ke Kedai Buku


AirAsia X Tawar Penerbangan Terus Ke Jeju, Tiket Serendah RM249 Sehala

Nampaknya semakin mudah untuk ke pulau Jeju selepas ini. Buat anda yang cintakan keindahan pulau Jeju, AirAsia X secara rasminya melancarkan laluan terus ke pulau Jeju dari Kuala Lumpur semalam.

AirAsia X menjadi satu-satunya syarikat penerbangan tempatan dengan penerbangan tanpa-henti antara Kuala Lumpur dan pulau terbesar yang indah di pesisir Semenanjung Korea Selatan ini. Jeju menjadi destinasi ketiga syarikat penerbangan ini di Korea Selatan selepas Seoul (Incheon) dan Busan.

“Laluan unik ini berpotensi untuk menghasilkan lebih daripada 156,000 kapasiti setahun bagi penerbangan di antara Kuala Lumpur dan Jeju dan sebaliknya disamping memberi kemudahan kepada para tetamu bagi yang sebelum ini terpaksa melalui transit domestik. Kini, para tetamu kami akan mempunyai kemudahan penerbangan terus tanpa henti untuk menikmati alam semula jadi dan landskap Jeju yang indah, budaya dan warisan yang pelbagai serta aktiviti rekreasi disini,” terang Pengerusi AirAsia X Malaysia, Tan Sri Rafidah Aziz.

Penerbangan empat kali seminggu yang ditawarkan antara Kuala Lumpur dan Jeju ini akan memperluaskan rangkaian syarikat penerbangan ini di Asia Utara. Jeju, sebuah pulau gunung berapi yang indah terletak 64km di selatan Semenanjung Korea Selatan sangat popular dan dikenali sebagai destinasi pilihan bagi pengambaran drama bersiri Korea Selatan.

Ia adalah pulau percutian yang paling popular di negara ini dengan lebih daripada 70% pengunjung menjadi pelancong domestik ke pulau yang telah dikenali sebagai “Hawaii Korea Selatan.” Pelancong dari Malaysia pula adalah kumpulan pelancong negara luar kedua terbesar yang melancong ke Jeju selepas pelancong dari negara China.

Bersempena dengan pelancaran laluan terbaru ini, AirAsia X menawarkan promosi tambang serendah RM249 sehala bagi tempat duduk ekonomi dan ianya tersedia untuk tempahan di airasia.com  mulai sekarang sehingga 19 Disember 2017 untuk penerbangan dari 16 Disember 2017 hingga 27 Oktober 2018. Tempat duduk Premium Flatbed yang telah memenangi pelbagai anugerah juga ditawarkan untuk tempahan dengan promosi tambang sehala termasuk semua dari serendah RM799.

Kalau anda sukakan bunga, tempahlah ketika musim bunga (Mac-April). Jika anda mahu rasa sejuk dan salji, tempahlah ketika musim sejuk (Disember). Jeju memang sebuah pulau yang sangat indah dan orangnya baik-baik belaka. Artikel khas untuk Jeju ini akan menyusul sedikit masa lagi. Kena tunggu dan sebelum itu, tag travel skuad anda untuk jadikan Jeju destinasi travel anda untuk tahun hadapan.

Baca: Itinerari 10 Hari Ke Lokasi K-Drama Di Jeju, Busan Dan Seoul Buat Peminat KPop


Sempena Hari Kebangsaan, Remaja Ini Akan Tinggal Dalam Bilik Dengan 5 Ular Sawa

Pada setiap tanggal 31 Ogos, rakyat Malaysia akan menyambut Hari Kebangsaan dan boleh dikatakan setiap orang memiliki cara berbeza untuk meraikan hari penuh bersejarah itu.

Sempena Hari Kebangsaan ke-64 yang bakal kita raikan tidak lama lagi, seorang remaja bernama Adam Harith Mohd Ridzuan yang berusia 13 tahun mahu mencipta rekod peribadinya dengan tinggal bersama 5 ular sawa dalam sebuah bilik selama 6 jam 40 minit.

Menurut laporan, Adam akan membaca buku, menyiapkan kerja sekolah atau bermain permainan video sepanjang tempoh berkenaan. Tambahnya, dia sudah biasa bermain dengan haiwan peliharaan ayahnya itu sejak kecil lagi dan tahu serba sedikit mengenai tingkah lakunya.

Adam turut mengatakan bahawa untuk tinggal dalam bilik bersama ular berkenaan memang perlukan keberanian namun yang paling penting, dia mahu mengajak generasi muda supaya sayangkan haiwan.

Untuk pengetahuan anda, Adam dijangka ditemani ular sawa batik ‘reticulated phyton’ dan ‘burmese phyton’ yang mempunyai berat antara 100 hingga 300 kilogram dan sepanjang kira-kira tiga hingga lapan meter bermula jam 8 pagi pada 31 Ogos ini.

Sementara itu, bapa Adam iaitu Mohd Ridzuan sudah membuat persiapan rapi dalam aspek keselamatan dan akan menggandakan pemantauan pada hari berkenaan.

Tahukah anda apa yang boleh buatkan sambutan Hari Kebangsaan lebih ‘cool’? Klik pautan di bawah untuk ketahui lebih lanjut.

10 Cara Yang Bermanfaat Untuk Menyambut Hari Kemerdekaan

Gaya Rakyat Malaysia Meraikan Hari Kemerdekaan


Sempena Hari Kemerdekaan Ke-65, Ini 5 Promosi Menarik Untuk Anda Dapatkan Esok

Setiap kali tanggal 31 Ogos, rakyat Malaysia akan menyambut Hari Kemerdekaan dan pastinya hari yang cukup bermakna ini akan disambut dengan meriah oleh setiap rakyat Malaysia.

Sempena dengan sambutan hari yang cukup istimewa ini, terdapat pelbagai promosi dan diskaun menarik untuk anda dapatkan pada hari esok. Berikut kami senaraikan 5 promosi menarik yang ditawarkan sempena Hari Kemerdekaan ke-65 yang anda boleh garap esok:

A post shared by Secret Recipe Malaysia (@secretrecipemy)

Secret Recipe tawarkan diskaun menarik iaitu anda hanya perlu membayar RM6.50 untuk kek kedua pilihan anda yang berharga sama dengan kek pertama atau harganya lebih rendah. Promosi ini hanya sah pada 31 Ogos bermula dari 12 tengah hari hingga 5 petang sahaja.

Baca lagi: Senarai kek Secret Recipe yang wajib anda cuba saranan staf

Hanya RM6.50, terdapat 3 pilihan set yang boleh anda dapatkan esok dengan membuat pembelian melalui aplikasi atau laman sesawang KFC Malaysia. Setiap set hadir dengan seketul ayam dan juga digabungkan dengan sos keju atau nasi atau kentang putar.

A post shared by Starbucks Malaysia (@mystarbucks)

Jenama minuman kopi pilihan ramai orang iaitu Starbucks juga hadir dengan promosi sebanyak 31% pada hari esok sehingga 2 September 2022 dan promosi ini sah sepanjang hari.

Anda boleh dapatkan diskaun sebanyak 31% dengan setiap pembelian signature coffee dari Tealive. Promosi ini hanya sah untuk walk-in dan self-pickup sahaja serta tersedia sepanjang hari esok.

A post shared by Subway Malaysia (@subway_my)

Peminat soft-dough cookies daripada Subway boleh dapatkan 6 biskut dengan harga RM10 sahaja. Promosi ini akan tamat pada 6 September 2022 ini.

Bolehlah anda rancang mahu ‘redeem’ promosi apa esok ataupun dapatkan semua sekali. Jangan lupa untuk rebut peluang keemasan nikmati promosi ini!

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Siap Tunjuk ‘Thumb Up’, Netizen Kagum Lihat Mak Cik Ini Tenang Jadi Penumpang Kereta Drift

Didakwa Gelap Dan ‘Seram’, Lelaki Ini Kongsi Realiti Sebenar Di Sebalik Tirai Besi Penjara Kajang


Sempena Hari Malaysia, Ini Senarai Penginapan Airbnb Berharga RM59 Untuk Anda Rebut

Sempena Hari Malaysia ke-59, Airbnb menawarkan peluang eksklusif kepada mereka yang gemar melancong untuk menginap di pelbagai penginapan unik yang dipilih khas pada harga RM59 sahaja.

Dari loteng unik yang terletak di tengah bandar hingga vila tepi pantai impian anda, setiap penginapan ini sesuai bagi meraikan dan meneroka tempat-tempat menarik di Malaysia pada hujung minggu bersama keluarga dan rakan-rakan.

Oleh itu, kami senaraikan penginapan yang tersedia di Airbnb dengan harga RM59 sahaja untuk penginapan satu malam eksklusif pada 16 September. Ia boleh ditempah mulai hari ini untuk percutian Hari Malaysia yang tidak dapat dilupakan dan tempahan terdahulu akan diutamakan.

Rasai kehidupan ladang dan nikmati penginapan sama ada di Bilik Berdua atau Bilik Bertiga Durian Guesthouse, setengah jam memandu dari Johor Bahru. Dengan ladang permakulturnya sendiri, sabun mesra alam dan perabot buatan tangan, penginapan Anugerah Emas Airbnb Green Stays ini akan membuat anda berhenti sejenak dan menghargai perkara-perkara kecil dalam kehidupan.

Rindu akan suasana desa? Pergi ke Dusun Organik Sungkai di Perak di mana anda akan menemui White Cottage yang ajaib dengan kolam renang dan anak sungai yang berhampiran. Tetamu boleh menikmati aktiviti percuma termasuk bersiar-siar di ladang buah-buahan dan taman permainan kanak-kanak mini.

Bagi mereka yang gemar mengembara, Kolam Air Panas Felda dan Lembah Teh Gaharu berada tidak jauh daripada situ, dan tempat aktiviti berakit meredah jeram dan meneroka gua di Gua Tempurung hanya sejam perjalanan.

Masuki dunia penuh keajaiban di Classic Bohemian Loft yang tersembunyi di tengah-tengah Kuala Lumpur ini, tempat di mana warna dan tekstur eklektik bercampur dengan harmoni.

Unik dan menarik, Penginapan Airbnb yang layak mendapat tempat dalam Kategori Reka Bentuk Airbnb ini, menawarkan pengalaman yang benar-benar unik untuk percutian yang tidak dapat dilupakan.

Tinggalkan hutan konkrit dan bersantailah di Raintree Seaside Villa di Perak, salah satu penginapan tepi pantai yang menakjubkan dalam kategori Tepi Pantai Airbnb. Dibina daripada kayu keras Malaysia dengan hiasan dalaman minimalis, vila ini sesuai untuk keluarga besar sehingga 16 orang berkumpul.

Nikmati aktiviti memancing di jeti berhampiran, barbeku yang menghadap laut, dan berhubung semula dengan orang tersayang sambil didampingi cahaya matahari dan angin laut yang menyegarkan.

Ingin berjauhan dari kesibukan bandar? Bangun dalam suasana tenang dan aman damai di D’ Bambusa Vulgaris Lodge, Langkawi. Dikelilingi oleh kehijauan yang subur dan terletak jauh daripada jalan-jalan yang sibuk, kotej indah dalam Kategori Kabin ini menjanjikan percutian yang menenangkan untuk mereka yang ingin berehat pada hujung minggu yang panjang ini.

Jangan terlepas peluang untuk merebut menginap di penginapan ini dengan harga yang murah. Tunggu apa lagi?


Sempena Hari Raya, foodpanda Dilaporkan Cuti Di Beberapa Buah Negeri Bermula Hari Ini

Sebut mengenai servis penghantaran makanan menerusi aplikasi, pastinya aplikasi foodpanda antara yang disebutkan dan diingati ramai. Berjaya menawarkan rangkaian servis yang luas serta efisien antara yang membuatkan aplikasi ini menjadi pilihan.

Terbaharu, bersempena dengan Hari Raya Aidilfitri yang berlangsung pada 2 Mei iaitu hari ini, pihak foodpanda memaklumkan tidak beroperasi di beberapa buah negeri iaitu Perlis, Pahang, Kelantan dan juga Terengganu.

Difahamkan langkah ini dibuat dalam memberi ruang untuk pihak penghantar untuk turut beraya bersama sama sanak saudara serta rakan. Dalam pada itu, negeri-negeri lain yang tidak berada dalam senarai dimaklumkan beroperasi seperti biasa.

Operasi foodpanda di negeri yang bercuti dimaklumkan akan beroperasi seperti biasa bermula esok 3 Mei 2022. Sekiranya anda bercadang untuk mendapatkan servis penghantaran makanan pada hari ini, mungkin mendapatkan servis daripada syarikat altenatif antara yang boleh dicuba.

Semalam Perdana Menteri turut memaklumkan cuti umum Hari Pekerja secara automatik telah dianjak ke hari Rabu ini.

Perdana Menteri Umum Cuti Hari Pekerja Secara Automatik Dianjak Ke Rabu Ini

‘Hari Raya Paling Kalut’ – Lihat Gelagat Rakyat Malaysia Terkejut Aidilfitri Datang Awal


Sempena ‘Hari Tidur Sedunia’, IKEA Tunai Hasrat Pelanggan Mahu Tidur Di Ruang Pameran

Anda kaki tidur? Dan sekarang berada di sekitar Brooklyn atau California, Amerika Syarikat? Ini mungkin untuk anda.

Beberapa tahun lalu IKEA pernah mengeluarkan kenyataan kepada umum bahawa mereka akan mengambil tindakan serius kepada mereka yang mengambil kesempatan dengan tidur di bilik pameran mereka.

Terbaharu, bagi meraikan Hari Tidur Sedunia, IKEA telah menganjurkan pesta tidur buat semua pelanggan bertuah yang terpilih. Mereka akan dibenarkan untuk tidur di dua cawangan IKEA yang terpilih – Brooklyn dan California.

Acara ini akan berlangsung selama satu hari dengan IKEA membuka bilik pameran kepada para pelanggan bertuah untuk bermalam dan disamping itu akan diselit beberapa aktiviti yang bertemakan ‘tidur’.

Antara acara yang bakal dijalankan adalah anda boleh merasai pengalaman berada di Lounge Insomniac, Silent Disco dan juga bengkel tidur. Setiap peserta yang dipilih akan dibenarkan untuk membawa teman bagi menambah keseronokan acara.

IKEA akan meraikan beberapa acara lain juga sempena Hari Tidur Sedunia dengan IKEA New York dan IKEA Los Angeles bakal mengadakan acara Minggu Tidur Kebangsaan pada 1 Mac hingga 8 Mac nanti.

Jadi buat anda yang berada di sekitar New York, anda mungkin boleh cuba nasib untuk merasai pengalaman tidur di bilik pameran IKEA.

Lihat IKEA ini yang sengaja dibina tanpa lot parkir. Klik pautan di bawah untuk membaca.

IKEA Dengan Keluasan 7 Tingkat Ini Sengaja Dibina Tanpa Lot Parkir

Bak Kwa Halal Antara Menu Baharu IKEA Sempena Tahun Baru Cina

Drama Ini Dirakam Tanpa Pengetahuan IKEA Dan Hasilnya Sangat Baik


Sempena Hari ‘Valentine’, Huawei P30 Pro Sedia Dijual Dengan Harga RM2.14

Sebut mengenai Huawei P-series, pasti ramai yang menginginkannya. Hadir dengan kamera yang hebat dengan kolaborasi bersama Leica membuatkan model ini menjadi rebutan ramai.

Terbaharu, Huawei Malaysia dengan sebuah yang promosi yang ‘gila’ bersempena Hari Valentine. Promosi yang berlangsung pada 12 Februari sehingga 14 Februari ini bakal menyertakan sejumlah produk hangat Huawei di pasaran.

Berdasarkan promosi yang ditampilkan, anda berpeluang membeli produk terdiri daripada Huawei nova 5T, Mate 30 serta MediaPad M3 Lite dengan harga promsi. Antara produk yang dinantikan ramai sudah pastinya Huawei P30 Pro yang ditawarkan esok bersamaan 13 Februari dengan harga serendah RM2.14 sahaja.

Berdasarkan gambar yang dikongsikan, cuma 2 unit ditawarkan buat setiap peranti. Selain itu, pihak Huawei Malaysia turut menawarkan Powerbank 10,000 mAh dengan harga serendah RM2.14 sebanyak 50 unit.

Apa tunggu lagi? Pastikan anda menjadi yang terawal untuk berpeluang mendapatkan peranti hangat keluaran Huawei ini dengan harga tidak masul akal. Anda boleh klik di sini untuk mendapatkannya dengan harga promosi.

Ketahui juga mengapa Huawei nova 7i wajar menjadi pilihan anda sempena Hari Valentine yang bakal tiba ini. Klik pautan di bawah untuk ketahui lebih lanjut.

Masih Mencari Hadiah ‘Valentine’s Day’? HUAWEI nova 7i Sememangnya Patut Menjadi Pilihan

HUAWEI MateBook D 15, Komputer Riba Bajet Dengan Kualiti ‘Flagship’


Sempena Jualan Hebat 12.12, ‘Rewards’ Diri Anda Dengan Barangan Berguna Ini

Bulan Disember merupakan bulan terbaik untuk membeli-belah. Mana tidaknya, sebelum bermulanya tahun baharu, ini peluang anda membeli barangan untuk ‘rewards’ diri anda sepanjang tahun ini.

Bukan itu sahaja, bagi anda yang menyambut Hari Natal, saat ini adalah waktu sesuai untuk mencari hadiah buat insan-insan tersayang anda. Apa kata kami kongsikan beberapa barangan yang boleh anda dapatkan sebagai hadiah dan mungkin untuk kegunaan anda sendiri.

Adakah anda rasa penat untuk mengemas rumah? Apa kata dapatkan Khind Robotic Vacuum VC9X6A ini sebab ia boleh bergerak sendiri. Anda cuma tekan dan ia akan bergerak, maka anda boleh berehat baca surat khabar sambil minum kopi. Menarik? Belilah di sini.

Anda rawat wajah dengan produk terbaik, jangan dilupakan bibir anda. Bagi memastikan bibir anda menawan, boleh cuba Laneige Lip Sleeping Mask Mini Set ini. Sesuai juga untuk diberikan sebagai hadiah. Beli sahaja di sini.

Tidak lengkap jika anda tidak miliki seluar jeans untuk berjalan-jalan, bukan? Pakai seluar Levi’s 312 Shaping Slim Jeans Women 19627-0108 bersama dengan t-shirt dan jaket denim pasti bergaya. Apa kata anda klik sini untuk membelinya.

Mesti ramai yang terpaksa ‘work from home’, bukan? Apa kata anda beli headphones ini yang dapat menyekat bunyi di persekitaran anda. Barulah apabila meeting secara virtual tidak akan terganggu dengan bunyi seperti angin kipas atau sebagainya. Beli sahaja di sini.

Sebelum terlupa, anda juga boleh dapatkan diskaun sehingga RM15 jika berbelanja di Lazada dan Shopee. Ini 3 cara untuk menebusnya dengan menggunakan 2 bank pilihan.

Anda hanya perlu berbelanja minimum RM130 menggunakan Kad Kredit Maybank dalam satu resit dan layak menerima diskaun sebanyak RM15. Gunakan kod: MBB12 ketika check out dan klik sini untuk menebusnya.

Potongan sebanyak RM15 dengan berbelanja minimum RM150 menggunakan Kad CIMB Bank dalam satu resit. Penebusan bermula 10 Disember 2020 sehingga 12 Disember 2020. Sah digunakan pada 12 Disember 2020. Klik sini untuk menebusnya.

Tunggu apa lagi? Jom kita membeli-belah dengan penawaran harga mampu milik dan pastinya berbaloi.

Sementara itu, kami kongsikan antara barangan menarik yang mungkin anda berminat untuk dapatkan sempena jualan hebat 12.12 pada pautan di bawah ini.

Sempena Black Friday, Ini Barangan ‘Hot Selling’ Untuk Anda Bergaya Sepanjang Masa

Racun TikTok Kembali, 10 Barangan ‘Must Buy’ Yang Berbaloi Anda Miliki Sempena Jualan 11.11

10 Kraf Tangan Lokal Terbaik Yang Berbaloi Untuk Anda Dapatkan Sempena 12.12


Sempena Jualan Hebat, IKEA Tawar Diskaun 50% Untuk Caj Penghantaran Mulai Hari Ini

Sudah bosan dengan dekorasi rumah anda dan ada barangan sudah mula kelihatan buruk atau rosak? Mungkin ini saatnya untuk anda memberi nafas baru dalam rumah anda dengan menukar dekorasi sedia ada.

IKEA kini hadir dengan jualan hebat untuk perabot dan barangan rumah bermula hari ini, 8 Julai 2021. Difahamkan, jualan hebat yang sudah bermula ini akan tamat pada 6 Ogos 2021.

Hasil tinjauan kami, pelbagai perabot dan barangan yang boleh anda dapatkan dengan harga mula serendah RM12. Untuk pengetahuan anda, promosi ini hanya tersedia untuk pembelian secara atas talian sahaja.

Lebih menarik, anda juga akan mendapatkan diskaun 50% untuk lori penghantaran dan RM10 untuk penghantaran biasa menggunakan perkhidmatan kurier.

Sebelum terlupa, pembelian secara atas talian hanya terhad di Semenanjung Malaysia sahaja. Tunggu apa lagi? Dapatkan segera barangan pilihan anda di sini.

Bekas pekerja IKEA telah kongsikan beberapa rekaan ‘showroom’ untuk anda jadikan sumber inspirasi menghias rumah anda. Klik sahaja pautan di bawah ini untuk ketahui lanjut.

Bekas Pekerja IKEA Ini Kongsikan Rekaan ‘Showroom’, Ini Inspirasi Untuk Dekorasi Rumah Idaman Anda

Wanita Ini Kongsi Bina ‘Kitchen Island’ Dalam Ruang Kecil Guna Barang IKEA Bermodalkan RM300

5 Tahun Simpan Duit, Lihat Transformasi Bilik Kecil Menggunakan Barang IKEA Bermodalkan RM5,000


Sempena Jualan Penghabisan Stok, MPH Tawar Promosi Sehingga 40% Khas Buat Pencinta Buku

Buat anda yang memiliki hobi membaca dan juga suka membeli buku untuk dijadikan koleksi, pasti promosi ini akan buat anda tersenyum gembira. Mana tidaknya, MPH tawar promosi sehingga 40% pada jualan gudang secara virtual pada kali ini.

Anda boleh dapatkan pelbagai jenis buku untuk bacaan anda dengan promosi sebanyak 40% dan boleh dapatkan diskaun tambahan sebanyak 10% jika berbelanja RM200 ke atas.

Lebih menarik, penghantaran adalah percuma jika anda berbelanja RM300 ke atas. Tunggu apa lagi? Jika anda berminat mahu dapatkan bahan bacaan anda, bolehlah klik di sini untuk membelinya.

Sementara itu, kami kongsikan kepada anda beberapa artikel yang sedang ‘trending’ di The Vocket pada pautan di bawah ini.

Terima Sumbangan RM70,000 Dalam Masa Sehari Kerana Viral, Cikgu Ini Kongsi Kisah Sebenar ‘Makcik Maznah’

‘Cincin Sahaja Harga RM13,500’ – Netizen Tergamam Cik B Belanja ‘OOTD’ Berharga RM118,000

Ramai Kongsi Gambar Miliki PlayStation 5, ‘Filter’ Ini Berjaya Buat Netizen Tertipu


Sempena Kempen Raya ‘Rezeki Dikongsi Bersama’, KitKat Lancar Coklat Bermotif Ketupat Pertama

KitKat Nestlé menyambut ketibaan bulan Ramadan dan kemeriahan Hari Raya tahun ini dengan pelancaran kempen ‘Rezeki Dikongsi Bersama’ bagi meraikan semangat perkongsian dan persaudaraan dalam kalangan masyarakat berbilang kaum di Malaysia. Kempen ini menawarkan produk edisi terhad Raya yang menarik, muzik video animasi Raya KitKat dan pelbagai kolaborasi istimewa lain.

KitKat kini memperkenalkan KitKat Ketupat edisi terhad Raya iaitu kombinasi wafer rangup yang disaluti dengan lapisan coklat susu yang enak dan buat pertama kalinya didatangkan dengan motif ‘Ketupat’ yang diterap pada bar coklat KitKat 4-Jejari.

KitKat Ketupat edisi terhad Raya hadir dalam empat koleksi rekaan unik, terdapat dalam dua format pembungkusan yang berbeza – KitKat Ketupat 4 Jejari 4 Multipack dan KitKat Ketupat 4 Jejari 2 Multipack.

Bukan itu sahaja, KitKat turut berganding bahu dengan jenama fesyen kontemporari tempatan, Mimpikita. Kolaborasi KitKat x Mimpikita Pek Edisi Raya ini termasuk sebuah gelas minuman Luminarc yang direka khas oleh Mimpikita bersama 2 pek KitKat Mini 9g Sharebags.

Pelancaran kempen Raya ‘Rezeki Dikongsi Bersama’ KitKat yang diadakan pada hari Khamis lalu turut disertai oleh dua selebriti tempatan, MK K-Clique dan Nabila Razali yang mendendangkan lagu tema ‘Rezeki Dikongsi Bersama’ KitKat dalam muzik video animasi Raya KitKat yang terbaharu.

Bersempena dengan kempen Raya ‘Rezeki Dikongsi Bersama’, KitKat menyalurkan sumbangan RM10,000 kepada AEON Mesra, sebuah inisiatif jangkauan komuniti oleh Yayasan AEON Malaysia. Dengan usaha mendekati komuniti ini, kanak-kanak kurang berkemampuan dapat berkongsi kegembiraan dan keseronokan musim perayaan dengan membeli-belah di pasar raya AEON, sebagai persiapan menyambut Hari Raya yang bakal tiba.

Selain itu, rakyat Malaysia juga boleh berkongsi rezeki mereka dengan melayari saluran YouTube, Facebook dan Instagram KitKat® dan tekan butang “LIKE” pada muzik video animasi Raya KitKat yang menampilkan MK K-Clique dan Nabila Razali. KitKat akan menyumbang RM2 untuk setiap “LIKE” yang diperoleh, sehingga RM100,000, dengan semua hasil akan disalurkan kepada organisasi amal yang terpilih.


Airbnb Antara Firma Dari Amerika Yang Menyokong Penjajahan Israel Ke Atas Palestin

Persatuan Bangsa-Bangsa bersatu dalam satu laporan terbaru menyatakan bahawa firma dari Amerika Syarikat, Airbnb antara yang menyokong usaha Israel menjajah tanah umat Islam di Palestin.

Laporan ini menyenaraikan lebih 100 syarikat yang terlibat di dalam kegiatan melanggar hak asasi manusia di Tebing Barat dengan enam syarikat datangnya dari AS.

Enam firma terbabit adalah AirBnb, Expedia, Bookings Holding, General Mills, Motorola Solution dan TripAdvisor. Tiga daripada enam syarikat ini mempunyai tujuan perniagaan yang sama dengan pelancongan menjadi watak utama mereka.

Airbnb ditubuhkan 11 tahun dahulu di San Fransico California. Laporan yang dikaitkan dengan Airbnb ini mengambil masa dua tahun untuk disiapkan. Manakala kaji selidik dilakukan dengan mengambil kira sebesar mana kerjasama dalam membantu Israel di Palestin.

Syarikat-syarikat ini akan menyediakan peralatan buat Israel bagi membangun serta meluaskan wilayah jajahan. Peralatan untuk memusnahkan rumah, kedai, kebun mahupun taman turut disediakan oleh syarikat ini.

Gerakan Boycott, Divest, and Sanctions (BDS) – aktivis dalam menuntut pembebasan Palestin – menyebut laporan ini tidak mengejutkan mereka kerana percaya ia masih ‘belum lengkap’. Mereka turut menyeru agar orang ramai memboikot syarikat ini.

Laporan ini akan diperbaharui setiap tahun. Jika mahu syarikat keluar dari senarai yang bertanggungjawab membantu Israel di Palestin, mereka perlu menghentikan segala kerjasama dan menarik balik peralatan yang telah disediakan.

Untuk rekod, PBB juga mengeluarkan laporan kemajuan tahun 2018 dengan merujuk bagaimana syarikat-syarikat ini untung besar hasil daripada kerjasama dengan Israel untuk membangunkan sesuatu kawasan.

Berikut adalah artikel lain mengenai Israel untuk bacaan lanjut, klik pautan di bawah.

Cadangan Damai Trump Beri Israel Kuasa Perluas Kawasan Jajahan Di Palestin

Malaysia Hilang Kelayakan Anjur Kejohanan Renang Para Dunia Selepas Sekat Israel

Bendera Malaysia Berkibar Di Gaza Selepas Halang Atlet Israel Masuki Negara


Sempena Musim Panas, Starbucks Perkenalkan Tiga Minuman ‘Segar’ Untuk Anda Cuba

Sempena dengan musim panas, Starbucks telah perkenalkan 3 minuman baharu iaitu Golden Pineapple Cold Brew, Strawberry Choux Cream Frappucino dan Chocolate Choux Cream Frappucino.

Sudah mula dijual secara rasmi semalam, rata-rata peminat Starbucks telah mencuba minuman ini. Bagi anda yang mahu rasa kopi bersama nenas, anda perlu cuba Golden Pineapple Cold Brew untuk menyegarkan tekak anda ketika musim panas.

It's SUMMER YAYCATION! Find a piece of your own paradise with our:

Golden 🍍 Cold Brew • Made with layers of frozen lemonade & pineapple chunks

🍓 or 🍫 Choux Cream Frappuccino• Made with Vanilla custard sauce & a mix of strawberry chunks/mocha sauce pic.twitter.com/McDuJEgBU7

— Starbucks Malaysia (@StarbucksMY) June 8, 2021

Bolehlah kalau hangpa nak try. Manis masam lagu tu. 🥤

🍓 Strawberry Choux Cream Frappuccino pic.twitter.com/IAYIhwl4J6

Kami telah mencuba Chocolate Choux Cream Frappucino dan secara jujurnya ia tidak terlalu manis serta seperti anda menikmati teh ais 3 layer versi coklat. Rasa sos vanila kastard membangkitkan lagi selera anda dan membuatkan anda rasa lebih ‘fresh’.

Harga bagi ketiga-tiga minuman ini bermula dari RM19. Bagi anda yang belum sempat lagi mencuba ketiga-tiga menu ini semalam, anda boleh dapatkan di cawangan Starbucks terdekat anda atau beli sehaja dengan menggunakan perkhidmatan FoodPanda ataupun GrabFood.

Sementara itu, kami kongsikan beberapa artikel berkaitan Starbucks pada pautan di bawah ini.

Gara-Gara Lukis Muka Bermata Sepet Pada Cawan Pelanggan, Starbucks Disaman RM59,000

Netizen Simpati Gadis Ini Bayar RM34 Untuk Air Starbucks Pertama Beliau Kerana ‘Add On’


Sempena Raya, Indonesia Bakal Kecualikan Pembayaran Jika Berlaku Kesesakan Di Plaza Tol Lebih 1km

Menteri Pengangkutan Indonesia, Budi Karya Sumadi berkata mekanisme pelaksanaan pelan tarif tol percuma sekiranya terdapat kesesakan kenderaan di plaza tol melebihi satu kilometer semasa pulang ke kampung sempena perayaan tahun ini akan dikawal selia oleh Kor Trafik Polis Negara itu.

“Prosedurnya akan dikaji kerana kuasa untuk meluluskannya terletak pada Ibu Pejabat Polis yang menilai sama ada ia boleh dilaksanakan atau tidak,” kata Budi ketika berkunjung ke Lapangan Terbang Soekarno Hatta pada Ahad baru-baru ini.

Beliau berkata penggubalan peraturan seumpama itu adalah salah satu cara untuk menggalakkan pengurusan plaza tol dapat memberikan perkhidmatan terbaik sepanjang tempoh orang ramai pulang ke kampung nanti.

Memetik CNN Indonesia, Budi menjelaskan pengecualian tarif tol itu merupakan salah satu pilihan kerajaan dalam menjangkakan sejumlah besar kenderaan semasa ‘mudik Lebaran’ itu nanti. Bagaimanapun, pihaknya masih menjangkakan kesesakan tidak akan berlaku dengan memaksimumkan perkhidmatan sedia ada.

“Namun, hanya jika terdapat kesesakan lalu lintas yang melebihi satu kilometer, kita dan pihak polis akan beri budi bicara untuk membenarkan tarif tol dikecualikan,” katanya.

Pada tahun lalu sejumlah besar rakyat Indonesia merempuh sekatan untuk balik beraya walaupun kes COVID-19 pada waktu itu agak tinggi. Baca lebih lanjut melalui pautan di bawah,

Nasihat Jangan Jadi Seperti Malaysia, Rakyat Indonesia Tenang Rempuh Sekatan Untuk Balik Raya

Enam Tahun Tidak Berjumpa Anak, Wanita Ini Rela Dipenjara Daripada ‘Patah Balik’


Sempena Raya Ini, Raih Tambah Nilai RM20 Dan 10,000 Mata Ganjaran PLUSMiles Buat Pengguna RFID

Malaysia kini berada di dalam fasa endemik dan sempadan telah pun dibuka. Dengan hari Raya yang bakal menjelang, sudah semestinya lonjakan trafik bakal berlaku betul tak?

Apatah lagi bila sudah 2 tahun kita tidak beraya bersama dek kerana sekatan pergerakan ketika pandemik COVID-19! Mesti semua excited nak balik kampung!

Anda taukan lebuhraya PLUS boleh guna RFID? Anda boleh pilih mod pembayaran RFID dan nikmati ganjaran!

Anda perasan tak makin banyak orang guna RFID sekarang ini? Anda pun kena lah mula gunakan RFID juga!

Bermula dari 8 April sehingga 2 Jun 2022, pelanggan RFID berpeluang untuk dapat pin tambah nilai Touch ‘n Go eWallet bernilai RM20.

Bagi yang dah selalu guna mata ganjaran PLUSMiles ni mesti anda tahu apa yang anda boleh dapatkan dengan mata ganjaran tersebut kan?Macam-macam boleh redeem! Termasuklah kredit TNG e-wallet sebanyak rfid.plus.com.my.

Jadi kalau anda gabungkan hasil kemenangan anda iaitu pin tambah nilai RM20 dan redeem TnG e-wallet sebanyak RM50 menggunakan mata ganjaran PLUSMiles ni anda akan dapat RM70! Kos pasang tag RFID pun cover, siap ada balance lagi untuk berbelanja.

Paling best, bukan seorang atau 2 orang tetapi 10 orang pengguna yang bertuah akan dipilih setiap hari sebagai pemenang berdasarkan kekerapan mereka menggunakan semua lebuhraya PLUS dan menggunakan RFID sebagai mod pembayaran.

Ada lebih daripada 5 juta mata ganjaran bakal diberikan guys! Bukan sikit-sikit tau.

A post shared by OHBULAN! Official Fan (@ohbulanofficial)

Untuk memastikan perjalanan pulang ke kampung anda berjalan dengan lancar, pihak PLUS menggalakkan anda untuk guna mod pembayaran RFID yang akan berada sekurang-kurangnya 1 lorong di setiap plaza tol.

Sememangnya menarik pengalaman penggunaan RFID ini, lagi best sebab nak top-up pun boleh guna e-dompet sahaja! Tak perlu susah-susah cari tempat nak berhenti untuk tambah nilai. Lagi lambat anda sampai ke kampung halaman nanti.

Selain itu, anda tidak risau sekiranya RFID anda tidak ada bateri atau memerlukan sebarang alat. Anda hanya perlu tampal sahaja sticker RFID tersebut di bahagian depan kereta dan aktifkan dan sambungkan ke akaun Touch ‘n Go e-wallet anda. Dah boleh guna!

Tunggu apa lagi? Nak dapat ganjaran pun dah cukup mudah, jom tukar ke sistem RFID hari ini! Untuk maklumat lanjut mengenai kempen ni anda boleh ke laman web PLUS dengan klik di sini. Selamat pulang ke kampung halaman!

Tular pada minggu ini apabila Pak Cik Shell meluahkan rasa kecewa mengenai insiden pemilik van EV Singapura yang didakwa ‘curi’ elektrik di stesen pengecas pantas.

Pak Cik Shell Kecewa Lihat Pemilik Van EV Singapura ‘Curi’ Elektrik Di Stesen Pengecas Pantas

‘Pura-Pura Tidak Perasan Kereta Sendiri’- Tindakan Warga Singapura Ini Buat Netizen Bengang


Sempena Syawal, Anzalna Beri Kejutan Istimewa Untuk Mak Tersayang

Anzalna Nasir sudah tidak asing lagi dalam dunia hiburan tanah air tempatan. Anak kelahiran Pulau Pinang ini yang juga merupakan antara finalis Dewi Remaja 2009/2010 telah pun melakar namanya sebagai salah seorang pelakon yang berjaya di negara kita. Anzalna dan ibunya juga telah dinobatkan sebagai duta HABIB bagi tahun 2022.

Haa! Baru-baru ini Anzalna Nasir sempat dirakam oleh lensa OHBULAN! sedang memberi kejutan istimewa untuk mak tersayang. Anda nak tahu kejutan apa agaknya kan? Jom tonton video yang sempat kami rakam ini.

Wah untungnya Anzalna dapat gelang warisan dari mak tersayang sempena Syawal ini. Sweet -nya!

Mari sempurnakan persiapan Raya anda dengan Koleksi Raya terkini HABIB dengan pelbagai rekaan yang menawan.

Sempena promosi yang kini berlangsung, nikmati tawaran istimewa serta hadiah Raya yang menarik. Jangan lupa kunjungi bilik pameran HABIB berdekatan sekarang!

Sementara itu, kami kongsikan tips untuk anda tampil berseri di Hari Raya pada pautan di bawah ini.

Cara Simple Nak Buat Kulit Anda ‘Glowing’ Dengan Mudah, Barulah Ready Nak Raya!

13 Produk Kecantikan Yang Anda Wajib Miliki Untuk Tampil Berseri Di Pagi Raya


Sempena Tahun Baru Cina, Perdana Menteri Umum Tol Percuma Pada 20 Dan 21 Januari Ini

Pengguna jalan raya yang bakal menggunakan lebuh raya bagi tujuan balik kampung, bercuti mahupun bekerja sempena Sambutan Tahun Baru Cina ini berpeluang menikmati tol percuma pada 20 dan 21 Januari ini.

Pengumuman tersebut telah diumumkan oleh Perdana Menteri Datuk Seri Anwar Ibrahim dalam memudahkan perjalanan orang ramai.

Pengecualian tol untuk semua kenderaan di seluruh negara pada 20 dan 21 Jan sempena Tahun Baharu Cina – PM Anwar

— Mohd Redzuan Abdul Manap (@redzuanNewsMPB) January 18, 2023

“Selepas tarikh itu, tolong bayar,” seloroh beliau menerusi pengumuman yang dibuat.

Difahamkan pengecualian yang dibuat merangkumi semua jenis kenderaan di mana kerajaan yang menyerap kos pengecualian tol ini yang dilaporkan bernilai mencecah RM40 juta bagi tempoh dua hari ini.


Sempena Ulang Tahun Kelahiran Isteri, Achey Hadiahkan Mesin Thermomix Berharga RM7,188

Pasti ada daripada anda yang masih ingat akan kecanggihan mesin Thermomix berharga lebih RM7,188 yang pernah menjadi buah mulut netizen, bukan? Mesti ada yang sudah berkira-kira untuk dapatkan Thermomix.

Terbaharu, isteri kepada Achey Bocey iaitu Nor Hasanah ataupun dikenali sebagai Anne memuat naik gambar beliau dan keluarga bersama mesin Thermomix. Difahamkan, mesin Thermomix yang memiliki pelbagai guna itu dihadiahkan oleh suaminya sempena ulang tahun kelahirannya ke-29.

Alhamdulillah yaAllah di hari lahirku hari ni,engkau panjangkan umurku dan beri kesihatan buat diriku….serta engkau hadirkan orang2 yg terindah dalam hidupku….dalam susah ataupon senang…..alhamdulillah yaAllah aku bersyukur kepadamu……terima kasih pada ibuku yg melahirkan aku ke dunia ni,menjaga dri kecik sehingga la besar,jasa mu akan kukenang sampai mati….terima kasih jugak buat suamiku tercinta,bagi hadiah birthday tahun ni…..lepas ni lagi rajin la saya masak….😍😍😍 saya sayang awak semua…muah 😘😘😘 @acheykintangkintung @makyut_official #tiarazinnirah @thermomixmalaysia #bintangmamaayah #yangterindah #susah2dahulusenang2kemudian #kitabaikramaisayang #happybirthdaytome #21april

A post shared by  😍 #yangterindah #anak #sakit (@anne_achey) on Apr 20, 2020 at 11:58pm PDT

Menerusi perkongsian tersebut, beliau meluahkan rasa syukur kerana dipertemukan dengan lelaki yang bertanggungjawab dan menyayanginya seadanya serta berterima kasih kepada suaminya di atas hadiah istimewa yang diberikan.

Nampaknya Achey pun belikan isterinya hadiah sebuah mesin canggih Thermomix. Pasti pelbagai menu boleh dihasilkan dengan mudah dengan masukkan bahan, tekan dan siap.

Klik pautan di bawah untuk ketahui lebih lanjut tentang mesin Thermomix ini.

Thermomix, Mesin Bernilai RM7,188 Yang Jadi ‘Mimpi Ngeri’ Buat Para Suami

Kejadian Thermomix Meletup Tahun 2016 Kembali Jadi Bualan Hangat Netizen

Masak Dua Menu Secara Serentak, Periuk Nasi Berharga RM800 Menjadi Idaman Para Isteri


Semua Ahli Kumpulan Muzik Ini Adalah OKU Pendengaran, Menarik!

Majoriti percaya bahawa golongan Orang Kurang Upaya (OKU) pendengaran pasti tidak tahu menghargai muzik, apatah lagi untuk mencipta muzik itu sendiri. Namun begitu, mereka terlupa bahawa Ludwig Van Beethoven yang merupakan komposer terkenal juga merupakan seorang OKU pendengaran. Dan kini, kumpulan muzik ExtraOrdinaryHorizons yang berasal daripada Kota Singa ini juga berjaya membuktikan bahawa golongan OKU pendengaran juga mempunyai citarasa muzik yang bagus.

Kumpulan ExtraOrdinaryHorizons ini telah ditubuhkan oleh penyanyi Lily Goh yang juga merupakan peserta OKU pendengaran di dalam rancangan Singapore Idol pada tahun 2004. Tujuan kumpulan ini ditubuhkan adalah untuk membangkitkan kesedaran dan pengetahuan orang ramai terhadap komuniti OKU pendengaran di Singapura kepada seluruh dunia. Selain itu, objektif mereka juga adalah untuk memudahkan mereka menyesuaikan diri dengan kelompok majoriti serta untuk diterima seadanya siapa diri mereka.

Saksikan bakat mereka dalam mendendangkan muzik yang diberi judul Deaf, Loud and Proud melalui video di bawah.


Semua Aksesori Mac Dan AirPods Dijangka Menggunakan USB-C Bermula 2024

Seperti yang kita sedia maklum, Kesatuan Eropah sudah pun meluluskan perundangan baharu yang mewajibkan penggunaan port USB-C. Selari dengan itu, Apple juga tidak terkecuali dalam mengadaptasi USB-C pada barisan produk mereka.

Menerusi perkongsian Bloomberg, Mark Gurman mengatakan Apple juga akan mengemas kini sokongan sambungan kepada USB-C menerusi sejumlah produk keluaran mereka. Apple dijangka melakukan perubahan tersebut pada barisan AirPods yang mana membolehkan pengecasan dengan mudah menggunakan sokongan USB-C.

Dalam pada masa yang sama, pelbagai aksesori Mac juga dijangka menambah sokongan USB-C termasuklah papan kekunci dan juga tetikus Mac. Apple dijangka bakal mengemas kini produk mereka ini dalam tempoh dua tahun kerana perlu melakukan sedikit kemas kini rekaan produk untuk menggunakan USB-C.

Tempoh ini juga selari dengan desakan Kesatuan Eropah agar kesemua pengeluar menyediakan barisan produk yang lengkap dengan sokongan sambungan USB-C sebelum boleh dijual di dalam pasaran terutamanya di Eropah.


Semua Cawangan Speedy Tawar Promosi Mega Sebelum Tutup Operasi Secara Rasmi

Jujur kami katakan bahawa kami mempunyai banyak kenangan bersama kedai Speedy. Setiap kali album baru keluar, pasti akan serbu ke cawangan Speedy terdekat untuk dapatkan album baharu.

Kini, penjualan DVD dan CD tidak lagi rancak seperti dahulu kerana orang ramai lebih memilih menonton di rumah dengan menggunakan aplikasi seperti Netflix, Iflix dan sebagainya.

Kedai Speedy sudah menjadi sebahagian daripada hidup kita sebelum ini. Nampaknya, ini adalah pengakhiran untuk kedai Speedy dan pastinya ramai yang akan berasa sedih.

Semalam, Speedy Video Distributors Sdn Bhd telah mengumumkan bahawa kesemua cawangannya di Malaysia akan ditutup. Hal ini diumumkan oleh Speedy menerusi Facebook rasminya.

DVD filem dan album dijual dengan harga promosi bermula serendah RM10 sahaja serta terdapat juga promosi beli 7 untuk harga RM35 sahaja. Buat anda yang ingin membuat koleksi filem atau album lagu yang ‘old-school’ masih boleh dapatkan jika terdapat stok di cawangan tersebut.

Tunggu apa lagi? Ini adalah promosi Speedy yang anda boleh dapatkan buat kali terakhir. Pihak Speedy turut mengucapkan terima kasih atas sokongan anda sebelum ini.

Apa kata kongsikan kenangan anda bersama Speedy. Sementara itu, kami kongsikan beberapa perniagaan yang terpaksa tutup operasi pada pautan di bawah ini.

Beroperasi Hampir 20 Tahun, Delicious Group Tutup Semua Cawangan Restorannya Secara Rasmi

Berjaya Tioman Resort Bakal Ditutup Selepas Lebih 50 Tahun Beroperasi

‘Usaha 2 Tahun Operasi 2 Bulan, Bila PKP Sebulan Terus Tutup Kedai’


Semua Cawangan Tealive Bakal Ditutup

Baharu sahaja diumumkan hari ini, keputusan mahkamah berpihak kepada Chatime dan syarikat air minuman Tealive perlu berhenti beroperasi selepas gagal dalam rayuan mereka.

Menurut laman Discover KL, mahkamah rayuan menolak permohonan Tealive untuk terus beroperasi dan perlu menutup cawangan mereka secepat mungkin.

Tealive mempunyai 161 cawangan di seluruh Malaysia dan penutupan ini bakal memberi kesan kepada 800 pekerjanya ketika ini.

Buat masa ini, Tealive masih belum membuat sebarang kenyataan rasmi berkenaan perkara ini dan sama-sama kita nantikan. Adakah anda akan merindui jenama minuman ini?


Airbnb Berdepan Masalah Dengan Undang-Undang Baharu Di Jepun

Bermula bulan ini. undang-undang Minpaku akan berkuatkuasa untuk memudahkan dan menyelaraskan kediaman yang disewakan kepada pelancong untuk satu rumah atau bilik. Minpaku ialah perkhidmatan sewaan rumah jangka masa pendek di yang membenarkan jangka sewaan sehingga 180 hari. Namun begitu sesetengah pihak menyatakan bahawa perkhidmatan ini sukar untuk mendapatkan keuntungan.

Di Jepun, konsep bisnes seperti Airbnb sudahpun diperkenalkan terlebih dahulu yang dikenali sebagai minshuku. Individu yang mengusahakan minshuku sepatutnya memiliki lesen yang perlu menetapkan saiz bilik tertentu untuk disewakan. Syarat lain untuk mendapatkan lesen minshuku ialah tuan rumah sepatutnya tinggal di rumah yang sama. Walaubagaimanapun peraturan tersebut sebelum ini tidak diambil serius.

Namun penguatkuasaan undang-undang minpaku yang akan bermula 15 Jun ini, akan menghapuskan syarat seperti saiz bilik dan keberadaan tuan rumah di premis. Undang-undang ini adalah untuk mengurangkan kekurangan tempahan bilik hotel menjelang Piala Dunia Rugbi dan Olimpik Tokyo menjelang 2020.

Menurut pakar, undang-undang ini bagaimanapun seakan ‘menyekat’ Airbnb dan perkhidmatan seakannya dan menyebabkan tuan rumah terpaksa menghentikan perkhidmatan sewaan tersebut. Pihak kerajaan tempatan juga telah mengeluarkan peraturan berikutan dengan keselamatan dan pencemaran bunyi untuk mengawal perkhidmatan ini.

Menurut Mika, pemilik rumah yang menggunakan perkhidmatan Airbnb beliau tidak mempunyai masalah untuk menawarkan perkhidmatan apartment dua bilik kepada pelancong. Namun beliau terpaksa menghentikan perkhidmatan tersebut kerana pihak pengurusan apartment tersebut sudah mengharamkan minshuku untuk dijalankan di premis itu.


Semua Cawangan Wendy’s Malaysia Bakal Henti Operasi Pada 31 Mac 2019?

Restoran makanan segera Wendy’s di Malaysia berhenti operasi berikutan penutupan hampir kesemua cawangan Wendy’s di sekitar Lembah Klang.

Bahkan terdapat khabar angin mengatakan bahawa Wendy’s akan menutup semua cawangannya selepas 31 Mac 2019 ini.

Antara cawangan Wendy’s yang telah ditutup sekitar Lembah Klang adalah di IPC Damansara, Mont Kiara, Suria KLCC dan banyak lagi. Malah, beberapa cawangan luar dari Lembah Klang seperti di Johor Bahru dan Sabah juga dikhabarkan telah ditutup.

the closure of all Wendy's branches in Malaysia in stages by this year. pic.twitter.com/ujWG8HrE7R

Laman sosial Instagram Wendy’s Malaysia juga tidak lagi aktif. Ini menguatkan lagi khabar angin penutupan cawangan Wendy’s di Malaysia. Cawangan Wendy’s di Berjaya Times Square, Penang dan Pahang masih dibuka dan akan ditutup setelah semua cawangan sekitar Lembah Klang telah ditutup secara rasmi.

Terdapat khabar angin di media sosial dimana penutupan tersebut disebabkan Berjaya Corporation Sdn. Bhd. mengambil keputusan untuk tidak memperbaharui perjanjian francais bersama Wendy’s. Akan tetapi, sebab utama penutupan cawangan Wendy’s ini masih tidak diketahui dan pihak Wendy’s Malaysia tidak mengeluarkan apa-apa kenyataan rasmi berhubung perkara tersebut.

Heard that @Wendys last outlet will be closed here in Malaysia this Saturday due to discontinuation of contract with Berjaya.

Is this true???? pic.twitter.com/B9G4jf1bV3

Gonna take this time to mourn the passing of @Wendys Malaysia. Idk what happened but they are closed down everywhere. Malaysians truly don't deserve you. Keep shoving them generic KFC and MCDs into your faces you basic bitches. #RIPWendysMalaysia pic.twitter.com/MnHyhohrR0

— DANGERDISKO (@DANGERDISKO) March 25, 2019

Minggu ini mungkin peluang terakhir untuk anda menikmati hidangan di cawangan Wendy’s yang terdekat dan masih beroperasi sebelum ia menghentikan operasinya. Selamat tinggal burger petak sedap Wendy’s Mushroom Melt.

Baca lagi: Chili’s Secara Mengejut Menutup Semua Cawangan Mereka Di Singapura


Semua Ibu Bapa Harus Baca Kisah Keluarga Berbangsa India Berwawasan Ini, Sangat Berbeza

Kami ingin kongsikan kisah seorang macha ini yang dipetik dari wall FB Tuan Zaidi Ismail, seorang usahawan dalam bidang hartanah.

Harapan kami agar kisah ini akan dapat memberi inspirasi kepada ramai ibu bapa diluar sana sebagai salah satu cara mendidik dan membangunkan anak-anak kita.

Saya dah bertahun beli perabot dari sebuah kedai perabot yang dimiliki oleh sebuah keluarga berbangsa India di Lembah Pantai.

Kedainya sederhana tapi cukup lengkap untuk saya memilih perabot yang sesuai untuk asrama-asrama saya. Apa yang menariknya kedai ini di kendalikan oleh anak lelaki pasangan ini yang ketika itu berusia 17 tahun dan bakal mengambil peperiksaan SPM , sebelum itu anaknya telah beberapa tahun mengendalikan perniagaan perabot keluarganya secara separuh masa bersama ibu , bapa dan adik perempuannya.

Kini beliau mengendalikan perniagaan keluarganya sepenuh masa. Cawangan kedua di Sunway baru sahaja dibuka beberapa bulan yang lalu yang kini dikendalikan oleh ibu beliau, manakala cawangan utama di pantai dalam di kendalikan sepenuhnya oleh beliau.

Setiap 2 bulan saya pasti akan ke kedainya untuk membeli perabot untuk asrama saya , kemarin urusiniaga dikendalikan oleh adik beliau yang baru berusia 16 tahun.

Ketika remaja seusia beliau sedang hayal dengan pelbagai gajet yang dibelikan oleh ibu-bapa pemalas, ibu bapa beliau memperkenalkan perniagaan kepada beliau.

Ketika remaja Melayu lain sedang sibuk merempit dengan kapcai yang tidak sepower mana, beliau menghadiahkan diri beliau dengan ZX-10R yang berharga ratusan ribu ringgit.

Ketika remaja lain sedang sibuk bercinta monyet beliau merancang untuk membesarkan lagi perniagaan sedia ada.

Keluarga ini tidak memiliki kereta besar tapi mempunyai lori-lori besar untuk mengangkut dan menghantar perabot. Setelah berbelas tahun berniaga, baru kini memilki cawangan yang pertama.

Saya kirakan dengan beliau bekerja sepenuh masa mengendalikan perniagaan dan dibantu oleh adik-adik beliau yang lain , tidak mustahil beberapa cawangan lagi bakal dibuka.

Teruskan usahamu macha supaya menjadi contoh pada macha-macha yang lain.

PS: Tolong tambah lori. Selalu tak cukup jer nak hantar barang.

PSS : Saya tak beli dari syarikat perabot Melayu sebab tak jumpa kedai perabot Melayu yang betul-betul nak meniaga.


‘Semua Lorong Dia Sapu’- Netizen Tegur Penunggang Motosikal Layan Selekoh Secara Berbahaya

Sesiapa yang sering menggunakan laluan Genting Sempah, sudah pasti akan terjumpa dengan beberapa pengguna jalan raya yang kurang sensitif dengan memecut laju di jalan tersebut umpama berada di litar lumba.

Pada awal pagi semalam, ada sebuah motosikal dirakam nyaris menyebabkan kemalangan apabila penunggangnya memotong masuk ke lorong kanan walaupun jarak kenderaan dengan motosikal kurang beberapa meter sahaja.

Bermula saat ke-14, motosikal itu yang berada di lorong tengah mula mengambil selekoh masuk ke lorong kiri. Kira-kira 10 saat kemudian, penunggang motosikal itu terus membelok masuk ke lorong kanan walaupun sudah tahu ada kenderaan di belakangnya sedang menuju ke hadapan.

Kejadian yang berlaku di lebuh raya kawasan Genting Sempah itu telah menarik perhatian warganet yang cukup bimbang dengan cara penunggang terbabit membawa motosikalnya.

“Dekat sini memang ramai rider layan corner. Mereka ini jenis suka pintas depan kereta macam ini la. Apa dia pikir kereta bergerak ke belakang ke?” tegur salah seorang netizen selepas menonton video tersebut.

Tambah orang ramai lagi, sudahlah di atas motosikal itu ada pembonceng dibelakangnya, ditambah pula dengan penunggang itu ‘seronok’ melayan corner boleh menyebabkan motosikal itu tidak stabil dan berkemungkinan kedua-duanya boleh terjatuh di atas jalan raya.

Justeru, warganet meminta agar sesiapa yang memandu atau menunggang motosikal di kawasan itu agar sentiasa membawa kenderaan dengan berhati-hati dan berhemah bagi mengelakkan kemalangan.

Manakala di kawasan Genting Highlands pula, pemilik stesen minyak terpaksa meminta bantuan polis untuk menyuraikan orang ramai yang mahu bergambar di situ.

Ramai Singgah Hanya Untuk Konten, Polis Terpaksa Bantu Kosongkan Stesen Minyak Di Genting Highlands

Penunggang Motosikal Cuai Dan Terburu-Buru, Nyaris Tersepit Semasa Cuba Menyelit

Bapa Ini Sanggup Bahayakan Nyawa Anak Demi Sahut Cabaran ‘Willie’ Daripada Rakan


Semua Negara Muslim & Barat Menolak 6 Bekas Banduan Guantanamo Ini. Kecuali Negara Ini

Banduan-banduan yang beragama Islam ini yang ditahan, dipenjara dan diseksa bertahun-tahun di Guantanamo di bebaskan atas kekurangan bukti. Malangnya, tiada sebuah pun negara Islam yang sanggup menerima mereka, apatah lagi negara Barat yang lain.

Di Uruguay, Presiden negaranya yang sangat sederhana yang bernama Jose Mujica, yang menerima bayaran gaji sebanyak $300 seminggu yang tinggal di rumah yang lama dan memandu kereta Beetle yang berusia 27 tahun dan bukan beragama Islam. Menerima 6 banduan yang tidak bersalah yang di bebaskan dari penjara Guantanamo minggu ini.

Banduan-banduan ini dihantar oleh Amerika dengan keadaan ditutup mata, digari tangan dan dipasang rantai kaki menaiki pesawat. Sebaik sahaja tiba di Uruguay, Presidennya (yang pernah diseksa dan ditahan selama 13 tahun oleh pemerintahan diktator sebelum ini) mahukan banduan-banduan ini keluar dari pesawat dalam keadaan yang bermaruah.

Presiden mengarahkan semua penutup mata, gari tangan dan rantai kaki ditanggalkan, dan apabila banduan-banduan ini berjalan keluar dari pesawat, mereka disambut dengan sorakan gembira dan dipeluk oleh rakyat-rakyat Uruguay. Mereka juga diberikan tempat tinggal, dan tawaran kerja dari orang awam untuk memulakan hidup baru mereka.

Ini bertepatan dengan ayat Quran “Inna Ma’al ‘Usri Yusra” (Sesungguhnya setelah kesulitan ada kemudahan) – Surah Al-Inshirah (94)

Semoga Allah memberi ganjaran dan rahmah beserta hidayah kepada negara Uruguay, juara hak asasi manusia dan terutamanya kepada Presidennya Mujica, Raja Najasyi di zaman baru.

Kelihatan 6 bekas banduan Guantanomo berjalan dengan santai dan bebas di Uruguay.

Abedlhadi Omar Faraj, kiri, and Adel bin Muhammad El Ouerghi from Tunisia, kanan, menibarkan bendera Uruguay dari balkoni tempat tinggal mereka.


Semua Sektor Ekonomi Akan Dibuka Semula Dibawah PKP 2.0, Dengan SOP Yang Lebih Ketat?

Semua sektor ekonomi mungkin akan dibenarkan beroperasi semula di bawah perintah kawalan pergerakan (PKP) dengan peraturan yang ketat, termasuk sektor kecantikan dan dandanan, lapor sumber kepada The Star dan Singapore Straits Times.

Kata sumber itu kepada The Star seperti dipetik oleh Malay Mail bahawa semua sektor ekonomi akan dibuka setelah diberitahu oleh persatuan perdagangan. Sumber itu turut mengakui bahawa kesan PKP 2.0 yang sedang berlangsung sekarang telah memberi impak buruk kepada peniaga kecil dan SME berbanding dengan PKP 1.0 tahun lalu.

Bagaimanapun, Majlis Keselamatan Nasional (NSC) masih belum membincangkan mengenai peraturan ketat yang bakal dilaksanakan jika sektor ekonomi diberi kelulusan untuk dibuka semula, kata sumber kedua.

Manakala sumber The Star yang ketiga pula melaporkan bahawa syarat yang dikuatkuasakan di bawah PKP 2.0 ini akan diperhalusi semula dan dikaji secara individu.

Prosedur operasi standard (SOP) semasa akan tetap dijalankan tetapi akan lebih ketat jika sektor ekonomi dibuka. Ini kerana melalui laporan kerajaan, kebanyakan kluster yang baru adalah terlahir disebabkan ketidakpatuhan dengan SOP sedia ada.

Manakala sumber ST pula menyebut bahawa “Kementerian Perdagangan Antarabangsa dan Industri akan mengadakan pertemuan maya dengan kumpulan perdagangan yang relevan minggu ini untuk memberi penerangan mengenai SOP baru”.

Laporan itu menyebut antara perniagaan yang bakal dibuka termasuk dengan sektor kecantikan dan dandanan, peruncit dan perkhidmatan mencuci kereta. Manakala sektor pembuatan dan pembinaan juga akan terus dibuka dengan SOP yang lebih ketat.

Untuk rekod, PKP 2.0 kini telah dikuatkuasakan di seluruh negara sejak awal tahun lalu dan telah dilanjutkan sehingga 18 Februari kecuali beberapa kawasan di negeri Sarawak.

Terdahulu, kerajaan Malaysia dikatakan bakal melaksanakan penutupan ekonomi sekiranya kes COVID-19 tidak menurun. Klik pautan di bawah untuk membaca.

Kerajaan Malaysia Bakal Laksanakan Penutupan Ekonomi Sekiranya Kes COVID-19 Tidak Menurun?

Tidak Baik Untuk Ekonomi, Bank Mungkin Tidak Setuju Dengan Lanjutan Moratorium


Greece Kehabisan Wang Tunai Dan Ini Apa Yang Rakyat Malaysia Perlu Tahu

Drachma, matawang Greece telah digantikan dengan Euro pada tahun 2002 selepas menyertai European Union (EU). Penggunaan matawang euro itu telah meningkatkan keyakinan pelabur ke atas perkembangan ekonomi Greek.

Pada Disember 2004, European Commission telah mengeluarkan amaran rasmi kepada Greece selepas mendapat tahu pemalsuan data status kewangan negara dimana perbelanjaan melebihi pendapatan bagi menyertai keahlian eurozone. Kerajaan Greece mengakui defisit tidak pernah berada di bawah 3pc sejak 1999 seperti mana peraturan yang telah ditetapkan oleh EU di dalam kriteria penyatuan Maastricht .

Walaupun kewangan Greece tidak menentu, kerajaan Greece tetap menganjurkan Sukan Olimpik 2004. Perbelanjaan kos yang tinggi menekan kerajaan Greece.

Krisis hutang negara Greece bermula pada tahun 2009 dan masih berlaku sehingga kini. Dari Oktober hingga Disember 2009, credit rating Greece diturunkan oleh agensi-agensi perkhidmatan kewangan seperti Fitch, Standard & Poor’s dan Moody’s. Ini semua terjadi kerana bertahun-tahun kerajaan Greece cuai dalam perbelanjaan dan pinjaman.

Maka, George Papandreou, Perdana Menteri baru waktu itu telah mengambil langkah pencegahan dengan mengumumkan satu program yang akan memotong perbelanjaan untuk rakyat. Tindakan kerajaan Greece mengumumkan dua lagi langkah-langkah penjimatan yang sukar antara Januari dan Mac 2010 telah menimbulkan bantahan dan mogok besar-besaran. Antara pelan yang diumumkan ialah peningkatan cukai GST dan cukai rokok dan alkohol, peningkatan harga gas, pembekuan pencen dan had maksima bagi gaji kakitangan awam.

Krisis semakin genting, pada 23 April 2010 Papandreou telah meminta secara rasmi pakej bantuan kewangan kecemasan yang melibatkan penyertaan European Union, European Central Bank (ECB) dan International Monetary Fund (IMF). Susulan itu, pada 2 Mei 2010, €110 billion telah diberikan kepada Greece sebagai satu pakej bailout di atas persetujuan bersama Papandreou, IMF dan pemimpin-pemimpin eurozone.

Sekiranya Greece gagal membayar balik pinjaman, ia akan membahayakan negara-negara EU yang lain. Bagi menghalang risiko kegagalan Greece membayar hutang sekiranya itu berlaku, pemimpin-pemimpin Eropah termasuk IMF, ECB dan EU bersatu membentuk ‘Troika’ bagi melindungi eurozone daripada krisis Greek. Bagi mencapai objektif ‘Troika’, Greece mesti bersetuju dengan rela hati dan mempunyai kebolehan untuk penstrukturan semula.

Bagi memenuhi syarat pinjaman, kerajaan Greece telah mengumumkan pakej penjimatan ketiga yang melibatkan:

1. Pemotongan 8% elaun sektor awam.
2. Had sektor awam sebanyak €1,000 diperkenalkan kepada bonus dua kali setahun dan dihapuskan sepenuhnya bagi mereka yang berpendapatan lebih €3,000 sebulan.
3. Had €500 sebulan kepada bulan ke-13 dan ke-14 bagi gaji pekerja awam, dan dihapuskan sepenuhnya bagi mereka yang menerima lebih €3,000 sebulan.
4. Had €800 sebulan kepada bulan ke-13 dan ke-14 bagi ansuran pencen dan dihapuskan sepenuhnya bagi mereka yang menerima lebih €2,500 sebulan.
5. Pemulangan cukai istimewa ke atas pencen yang tinggi.
6. Mengenakan cukai yang luarbiasa ke atas keuntungan syarikat.
7. Peningkatan nilai hartanah (dan cukai tinggi).
8. Peningkatan tambahan 10% untuk semua kereta import.
9. Perubahan bayaran pemberhentian kerja dan bayaran kerja lebih masa.
10. Meningkatkan cukai GST
11. Peningkatan 10% cukai ke atas barangan mewah dan cukai ke atas alkohol, rokok dan minyak.
12. Umur pencen pekerja wanita disetarakan dengan umur pencen pekerja lelaki.
13. Mekanisma pemberian pencen diubah mengikut jangkaan perubahan hidup.
14. Dana kewangan stabil dibentuk.
15. Umur purata persaraan pekerja kerajaan ditingkatkan dari 61 tahun kepada 65 tahun.
16. Bilangan syarikat awam dikurangkan dari 6,000 kepada 2,000.
17. Bilangan majlis perbandaran akan dikurangkan dari 1,000 kepada 400.

Pengumuman langkah penjimatan itu telah menyebabkan mogok dan demonstrasi di dua buah bandar utama Greece yang turut bertukar menjadi ganas sehingga melibatkan kematian. Walaupun kerajaan Greece telah menerima pakej bailout dan mengumumkan langkah penjimatan, credit rating Greek terus menjunam jatuh.

Krisis hutang Greece makin meruncing pada tahun 2011 dengan pelbagai protest, tentangan, dan keganasan yang berlaku di sekitar bandar besar Greece dan di luar bangunan parlimen. Meskipun begitu, pakej penjimatan keempat dan kelima tetap diluluskan oleh parlimen. Ia bermakna lebih banyak tekanan ke atas rakyat Greece. Tahun 2011 turut menyaksikan penstrukturan semula kerajaan dan perletakan jawatan Papandreou sebagai Perdana Menteri Greece selepas pelan referendumnya dikecam.

Pada 2012 seorang pesara pegawai farmasi telah membunuh diri di depan bangunan parlimen Greece sebagai satu tanda protes menentang politik polisi pengurangan bajet perbelanjaan kerajaan yang melibatkan pemotongan perbelanjaan dan peningkatan cukai yang membebankan rakyat. Dia telah menjadi simbol penentangan rakyat Greece terhadap kerajaan dan mencetuskan pertentangan antara polis dan penunjuk perasaan.

Kebangkitan rakyat telah menyebabkan parti kerajaan kecundang di dalam pilihan raya. Sementara itu, populariti parti haluan kiri yang radikal dan parti haluan kanan telah meningkat tetapi kedua-dua parti itu tidak memenangi majoriti kerusi parlimen. Kerajaan campur yang melibatkan parti New Democracy, PASOK dan DIMAR diwujudkan dan presiden parti New Democracy, Antonis Samaras dilantik sebagai Perdana Menteri Greece pada 17 Jun 2012.

Tukar perdana menteri dan kejatuhan parti kerajaan turut tidak mengubah apa-apa krisis ekonomi Greece. Malah, satu protest yang besar berlaku di luar bangunan parlimen apabila pakej penjimatan keenam diluluskan bagi memastikan Greece terus menerima ansuran daripada perjanjian bailout. Itu menunjukkan ekonomi Greece semakin tenat dan bergantung kepada bantuan kewangan untuk melalui krisis hutang ini.

Pada tahun 2013 pula, kerajaan Greece berdepan dengan masalah peningkatan kadar pengangguran rakyat yang tinggi dan ia merupakan kadar paling tinggi di EU dengan peningkatan sehingga 26.8% dan hampir 60% bagi kadar orang muda yang tidak bekerja. Pada pertengahan tahun 2013, kerajaan menangguhkan operasi penyiaran kerajaan, ERT bagi menjimatkan duit. Protes dan mogok telah menyebabkan ERT dilancarkan semula dua bulan selepas itu.

Barisan kabinet distrukturkan semula lagi sekali oleh Samaras dan meluluskan pakej penjimatan ketujuh termasuk pelan pemotongan gaji pekerja perkhidmatan awam bagi menerima bantuan pakej bailout kedua EU dan IMF sebanyak €130 billion menyebabkan kehidupan rakyat Greece semakin tertekan dan mengamuk di jalanan. Ramai orang Greece juga gagal membayar cukai mereka.

Ada sinar bagi Greece pada awal tahun 2014. Greece kembali ke pasaran kewangan dengan 3 billion Eurobonds. Agensi Fitch menaikan semula credit rating Greece dari gred B- ke B. Greece berjaya mendapat 4 billion dollar dari pasaran kewangan dunia di dalam penjualan bon jangka masa panjang kerajaan. Ia adalah satu langkah penting untuk ekonomi negara pulih.

Hampir masuk suku tahun kedua iaitu Mei 2014, kumpulan anti-austerity haluan kiri, Syriza memenangi pilihan raya. Kemenangan itu telah mengubah keseluruhan dinamik politik di Greece. Penstrukturan kabinet baru dilakukan dan Prof. Gikas Hardouvelis dilantik sebagai menteri kewangan. Kegagalan Parlimen melantik presiden baru telah menyalakan krisis politik pada bulan Disember 2014. Sehari selepas itu pasaran saham Greek jatuh 12.78%.

Pada 26 Januari 2015 Alexis Tsipras mengangkat sumpah sebagai Perdana Menteri baru dan Yanis Varoufakis sebagai menteri kewangan baru. Mereka berdua daripada parti Syriza (anti-austerity). Trispas berjanji untuk menolak semua perjanjian bailout yang sebelum ini dan mahu satu perjanjian yang baik dan adil bagi Greece.

Ini menunjukkan pakej bailout yang disasarkan sebagai bantuan bagi menyelamatkan krisis ekonomi Greece dilihat sebagai satu konspirasi jahat bagi mengawal negara Greece. Maka, Syriza (Tsipras dan Varoufakis) mengugut EU untuk keluar dari eurozone.

Perbandingan Hutang Negara Greece Dan Malaysia

Rundingan pada 20 Februari 2015 membolehkan Greece mendapat empat bulan tambahan bagi pembiayaan. Kemudian pada 4 Jun 2015 Greece telah meminta IMF menangguhkan ansuran ke hujung bulan Jun. Pada 27 Jun 2015 Tsipras telah mengumumkan referendum tentang perjanjian bailout antara Greece dan pemiutang antarabangsa akan dibuat pada 5 Julai 2015. Selepas ECB memutuskan untuk tidak memanjangkan dana kecemasan yang akan menutup peluang Greece untuk menerima €7.2 billion, Greece telah menutup semua operasi bank dan mengenakan kawalan modal. Tindakan itu telah menimbulkan panik di kalangan rakyat Greece.

Greece menghadapi dua pilihan yang akan mempengaruhi hala tuju negara. Pengundi perlu memilih satu daripada dua pilihan yang tidak baik ini pada 5 Julai 2015, iaitu:

1) Undi Ya: Greece boleh menerima permintaan Troika untuk tambahan austerity dan meneruskan penerimaan bantuan dari negara luar, atau
2) Undi Tidak: Greece boleh menolak Troika yang akan beri kesan ke atas hutang Greece dan kemungkinan Greece akan keluar dari eurozone.

Jika rakyat memilih untuk menerima deal tersebut, ia bermakna cukai akan meningkat naik dan pencen dipotong. Jika rakyat menolak deal tersebut, Greece akan gagal membayar hutang dan tidak boleh menggunakan euro sebagai matawang serta terkeluar dari eurozone.

Buat masa ini, ramai rakyat Greece beratur di mesin-mesin ATM. Mereka tidak boleh mengeluarkan wang mereka dalam jumlah yang banyak daripada bank-bank di Greece. Had pengeluaran yang ditetapkan ialah €60 sehari. Pemindahan wang ke luar negara turut dihalang. Ia hanya dibolehkan untuk urusan perniagaan sahaja. Operasi bank ditutup sehingga 7 Julai 2015.

Menteri pembangunan Greece menggesa rakyat mengundi “tidak” untuk menentang rundingan tersebut. Begitu juga dengan Perdana Menteri Greece.

Jika Greece menggunakan matawang sendiri (drachma) dan mencetaknya dengan banyak sekali, ia akan merendahkan nilai matawang. Drachma yang murah ini akan membuatkan Greek dalam keadaan baik kerana ia akan menarik warga asing untuk melabur dan meningkatkan eksport dan mencipta peluang pekerjaan. Kadar inflasi turut akan membantu bebanan hutang negara. Ini semua lebih baik berbanding Greece yang berterusan di dalam keadaan kegawatan sejak krisis kewangan 2008.

Presiden EC, Jean-Claude Juncker pula berharap orang Greece mengudi “Ya” bagi menerima terma-terma perjanjian.

Antara punca terjadinya tragedi ekonomi Greece:

European Commission menyatakan Greece merupakan negara yang paling tinggi korupsi di dalam European Union.

Golongan kelas pertengahan-atasan di Greece mengelak daripada pembayaran cukai. Mereka melaporkan nilai pendapatan yang lebih rendah berbanding dengan pendapatan mereka sebenar. Contoh pada tahun 2009, sebanyak €28 billion cukai dielak oleh mereka yang bekerja sendiri ini.

Kadar pengangguran tinggi di Greece melibatkan populasi orang muda. 63.5% orang Greece berumur antara 18 dan 34 tahun masih tinggal bersama ibu bapa mereka.

Greece memiliki populasi orang tua yang ramai berbanding orang muda. Hanya 9.8% orang muda berumur antara 15 dan 24 tahun. 32.9% pula berusia lebih dari 55 tahun. Ini menimbulkan dua masalah iaitu peningkatan pembayaran kos pencen dan kekurangan tenaga kerja muda.

Ia jadi satu masalah besar apabila cukai rokok dinaikkan di Greece kerana orang-orang di Greece merupakan golongan ketiga tertinggi menggunakan rokok di dunia. Ia lebih tinggi 28 kali berbanding pengguna di India.

Sekiranya Greece gagal membayar hutang dan terkeluar dari EU, ia akan menyebabkan pelabur-pelabur mengeluarkan wang pelaburan mereka daripada negara-negara EU yang mempunyai perkembangan ekonomi yang tidak stabil seperti Sepanyol dan Itali. Ia akan mencipta gelombang panik para pelabur ke atas Eropah dan kemungkinan Amerika Syarikat turut akan terkena tempiasnya.

Sumber: CNN, USA Gold, VOX, VOX2, BBC, The Guardians, About: Worldnews, Bloomberg, Telegraph , Academia, Time, Business Insider, Washington Post, NY Times

LIKE dan FOLLOW Vocket di Facebook serta Instagram